open-index/open-wikipedia-markdown huggingface dataset:
劉章 (常山王)

**劉章**，後漢宗室，淮陽頃王劉昞之子，漢**常山靖王**。初封**防子侯**，昞薨，永元二年，和帝立昞小子側為常山王，奉昞後，為殤王。立十三年薨，父子皆未之國，並葬京師。側無子，其月立兄防子侯章為**常山王**。上憐章早孤，數加賞賜。延平元年就國。立二十五年薨，諡曰**靖**。子頃王儀嗣。

分類:漢列傳
共和世代

**共和世代**者，美國流行樂隊也，頗負盛名。全隊凡五人，曰瑞恩·泰德、曰查克·費爾金斯、曰德魯·布朗、曰艾迪·費雪、曰布倫特·庫澤。所出專輯有四：曰《勇敢夢》、曰《甦醒》、曰《原始天性》、曰《Oh My My》。

分類:美國音樂
賈文備

賈文備，字仲武，祁州蒲陰人也。父輔。

文備襲父千戶職，張柔命屯三汊口，以備宋兵。宋以雲梯二十餘來攻，文備率兵鏖戰，卻之，元憲宗賜弓矢銀盂。歲乙卯，復令襲父左副元帥職，兼領順天路。

中統二年，升開元府路女真水達達等處宣撫使，佩金虎府。三年，遷開元東京懿州等處宣慰使。四年，改授萬戶，領張柔所部軍，屯亳州。

至元二年，加昭勇大將軍、真定路總管，兼府尹。六年，調衛輝路總管​​。七年，授西蜀成都統軍，以疾不赴。八年，授宿州萬戶，尋改河南等路統軍，圍襄樊。九年，移蔡州，兼水陸漕運。宋兵時掠糧餉，文備敗之，並奪其船。詔罷統軍，文備入覲，賜弓矢、金鞍、錦衣、白金。十一年，復授萬戶、漢軍都元帥，領劉整軍，駐亳州。宋將夏貴知亳無備，盛引兵來襲，文備出奇邀擊，大破之，帝賜金鞍、金織、文段、白金。

丞相伯顏伐宋，文備領左翼諸軍以從，抵郢州。宋築二城夾江，布戰艦數千艘於江中，陳兵兩岸，軍不得進。文備泛舟，由淪河徑出大江，攻武磯堡。乃從阿術先渡江，大軍繼之，遂取鄂、漢，以功賜白金，加昭毅大將軍，守鄂州。

至元十二年，從平章政事阿里海牙趣湖南，至潭州城下。文備冒鋒鏑，砲傷右手，流矢中左臂，攻戰愈急，宋臣李芾死之，轉運判官鐘蜚英等以城降。十三年，加昭武大將軍，守潭州。十四年，衡、永、郴等郡寇發，文備悉討平之。十五年，進鎮國上將軍、湖南道宣慰使，徇瓊崖等州及廣東瀕海諸城，追宋衛王昺。十六年，召還，拜淮東宣慰使，加金吾上將軍，鎮慶元。十八年，復授都元帥。二十年，改江東宣慰使，討建寧盜黃華。二十二年，拜荊湖占城行中書省參知政事。二十三年，改湖廣行省參知政事。二十四年，致仕。後十七年，以疾卒。延祐四年，贈江西等處行中書省左丞，追封武威郡公，諡莊武。

## 參考書目
*《元史》卷一百六十五
孫虎臣

孫虎臣，宋將也。

歲庚申（中統元年；景定元年）春正月乙卯，詔孫虎臣為和州防禦使。

歲辛酉（中統二年；景定二年）二月丙申，孫虎臣戰蒙元於邳州，全師而歸。

歲庚午（至元七年；咸淳六年）春正月，孫虎臣知淮安州。

歲乙亥（至元十二年；德祐元年），是時賈似道領兵，孫虎臣部於丁家洲抗元，元軍設炮架彀車弩於江濱，江中數千艘戰船，旌旗聯亘，鼓行而下。虎臣遣姜才為先鋒，自遂赴小妾所搭之船，其士卒見之即喧嘩曰：「步帥遁矣。」於是諸軍皆潰，姜才收兵入揚州。

## 引據
*《宋史》卷四十五．本紀第四十五．理宗五
*《宋史》．列傳第二百一十．忠義六
*《元史》．卷一百六十五．列傳第五十二．張禧傳：「...十二年，敗宋將孫虎臣於丁家洲，尋移屯黃池，以斷宋救兵。...」
麻省理工學院

**麻省理工學院**者，英縮寫為**MIT**，美利堅麻州之私立大學也，肇創於西元一八六一年。以美國工業之需日增建校。校方嘗用歐洲教法辦學，於應用科學、工程學等著力甚深。適逢二戰及冷戰間，多研發電腦、雷達及慣性導航等技術。

今擁六院三十二學系。該校以物理、工程學聞名於世界。

分類:美國大學
分類:麻薩諸塞州
劉章文孺

**劉章**，宋龍遊人，字**文孺**。紹興十五年乙丑科狀元，著有《補過齋拙稿》若干卷，《非非國語》、《刺刺孟》各一卷。

## 傳
宋哲宗紹聖四年生。章少時，聰穎异於常人，日誦字千文。及中狀元，拜鎮東軍簽判。既而，入為秘書省正字。紹興十六年，遷秘書省兼普安、恩平二王府教授。執教四年，專以經義文學啟迪教异，由是受知於孝宗。

秦檜擅權，恨章不附己，使其出朝，任筠州。檜卒，召為司封員外郎，擢秘書少監，起居郎。使金還，拜權工部侍郎、兼吏部。初到，即為禦史所劾，貶為崇道觀提舉，舉朝為之惋。起居郎王佐訟其冤，亦被謫。複知信州。

孝宗立，章知漳州，除秘閣修撰，敷文閣待制，提舉佑神觀兼侍讀，拜禮部侍郎。廷議經略中原，帝夜問章：「聞卿監中有笑朕者？」章從容對曰：「聖主所為，人焉取笑，若論异或有之。」使帝之疑頓釋。淳熙四年，章上表告老，以資政殿學士致仕，尋卒於家，年八十。贈光祿大夫，諡曰**靖文**。葬寺下村旁大庵山，俗謂狀元墳。

章容狀魁碩，以周密自守，出入兩朝，被顧遇，未嘗泄禁中一語，且菲儉自度，嘗為帝言：「晏子一狐裘三十年而不易，人以為難，臣以為易。」為時人所稱頌。

## 引據
《宋史·劉章傳》

分類:宋列傳
屏幕

縮圖
**屏幕**，電器示象者也。英言Display device，正譯**顯示器**，又曰**熒幕**。所以成之者五：曰陰極管、曰等離子、曰液晶、曰有機光管、曰電子擬墨。

## 史
一八九七年，陰極管示屏成。一九五四年，彩色視屏成。一九六八年，泰克公司製直視貯存管；二級光管亦成。一九八四年，液晶始成，逾二年，可顯彩色。
分類:電腦
李漁

**李漁**，清代文人也，諸類皆長，著述頗豐。初字**笠鴻**，改字**笠翁**，又字**謫人**，別號**笠道人**，亦號**隨庵主人**、**覺道人**、**湖上笠翁**。萬曆三十九年生於江蘇如皋，康熙十九年卒於杭州。祖籍浙江蘭溪。

## 傳
漁少時篤學，於家門植一梧桐，逾一歲即刻詩一首。年二五，中秀才。越三年，入金華府學。次年赴杭州鄉試，不中。又三年，復往杭州應試，中途道阻，敗興而返。順治元年明亡。次年南明潰兵擾浙東，城陷家毀，客於金華同知許宸章。又二年，清軍破金華，山居避亂。順治五年，移家杭州逾十年，其著述多出此地。漁悅山樂水，居西湖，因號湖上笠翁。順治十五年，移居金陵。先居金陵閘，後遷周處臺。廣著小說、戲曲，刻印不絕。又蓄戲班，家業漸興。後建芥子園，自刻己著及《芥子園畫譜》。康熙十五年，於西湖購地置房。次年遷杭州，積巨債，以至捉襟見肘。數染沉疴，貧病交困，三年而卒。

## 著
* 《笠翁傳奇十種》：《憐香伴》《風箏誤》《意中原》《蜃中樓》《鳳求凰》《奈何天》《比目魚》《玉搔頭》《巧團圓》《慎鸞交》
* 《笠翁閱定傳奇八種》
* 《笠翁一家言全集》
* 《無聲戲》
* 《十二樓》
* 《肉蒲團》
* 《回文傳》

## 據


分類:明列傳
分類:江蘇省列傳
激光

**激光**者，又音譯西言曰**雷射**、**鐳射**。顧名思義，乃受激而發之光也。其體統屬耗散之局，是故必循熱力學之次律焉。

## 原理
縮圖
夫激光之生，必先藉泵源以濟其能，或施以電磁，或投以化學，皆可為也。復以諧振之光激之，令介質之微，自平素之基局驟躍至激發之高階；未幾，復降墜於次階。方其流轉降墜也，乃假泵源之蓄能，併發為鑠鑠之華。考其生光之機理，靡不脗合於熱力學之初、次二律矣。

分類:物理
相棒

縮圖|家用機器犬
**相棒**者，伙伴也，屬日本語。今亦指機器犬之家用者。產自索尼家電公司。

## 他典

* 機器犬索尼原文頁
* AIBO英文頁

分類:科技
蕈

**蕈**者，真菌之可見者也，从艸，覃聲。亦俗名蘑菇。

蕈可入藥，如靈芝、冬蟲夏草等；亦可食，如香菇、金菇、木耳等。

## 兼查

* 真菌

分類:真菌
紅外光

**紅外光**者，一曰**紅外線**、**熱光**、**熱線**，波長介乎七百六十奈米（nm）至壹毫米（mm）間。常溫之下，諸物顯熱而釋此輻射也。

## 另項
* 光
* 紫外光

分類:基礎之文
分類:物理
林洋港

**林洋港**，南投縣魚池鄉人，前司法院院長。世稱「阿港伯」。弟源朗。

百二年公曆三月，因腸堵送國軍臺中總醫院診治。四月十三日晚，病危，翌日十一時三十一分卒於家中，享年八十七。葬南投草屯。

分類:中華民國列傳
天外愚人

《**天外愚人**》，影戲也，成於二〇一四年。拉庫馬·希拉尼執導。阿米爾·罕主演。
 

分類:印度影戲
賈輔

賈輔，祁州蒲陰人也，仕金為祁州刺史。子文備。

輔以眾歸成吉思汗，詔隸張柔，以兵攻蠡州、慶都、安平、束鹿諸縣，皆下之。柔開帥府於滿城，命輔行元帥府事於祁州。從定山東，遷左副元帥。柔將兵在外，輔常居守，累功改行軍千戶，賜金符，尋領順天河南等路軍民萬戶，卒。

## 參考書目
*《元史》卷一百六十五
電視廣播有限公司

**電視廣播有限公司**，別號**無綫電視**，香港電視臺也。肇業於一九六五年，越二年，啟播。以三色為徽記，故亦稱三色臺。免費頻道有五，亦設網棧。

## 攷

分類:香港電視臺
戊戌中美商戰

**[[二〇一八年|戊戌]]**，**[[美國|花旗]]**重關以為治，**[[中華人民共和國|中國]]**對峙之，**商戰**遂始。先是，總統川普云：「與華貿易，逆差過大。」令重其關。戊戌年正月廿一，又令：「輸入鋼鐵，稅四一；鋁，稅十一。」二月十八，令：「華輸美商品千有三百三十三共五百美元者增稅四一。」中邦抵之，令：「美輸華商品十四類百有六項者增稅四一。」美國又興「三〇一調查」「二三二方法」，而中亦還之，由是齟齬，相持不下。新華社引有司之白書，論花旗茲舉，爲之護商自利，而尤敵中國。至己亥十二月，方得俶定商約。

## 攷
前寒武紀

**前寒武紀**者，時之先於寒武紀也，嘗謂**隱生宙、隱生元**，今分冥、太、元三宙。其所溯地球所成之初，而至埃迪卡拉紀，歷近四十億年矣。

此紀鮮有所遺，多有變質，蓋難考焉。紀未，有見萬物俱生，是謂生命爆發矣。

## 汝或查
* 埃迪卡拉紀

分類:地質
埃迪卡拉紀

**[[埃迪卡拉紀]]**者 ，一名**[[文德紀]]**，又名**[[震旦紀]]** 。案其時，在距今六億二千萬年至五億四千二百萬載之間 。

## 陸嶼
是時，四方陸塊咸聚於南極，合為一巨陸 。

## 氣候
值冰期，寰宇大寒 。向之巨陸，悉為冰雪所覆 ；至於汪洋，或因洋流迴盪 ，水猶未凍。

分類:地質
奧陶紀

**奧陶紀**者，古生代之次紀也。去今四億八千萬載而肇，迄於四億四千萬載，凡四千二百萬年。

分類:地質
鹽酸

**鹽酸**，一稱**鹽鏹**，氯化氫舊譯綠化輕之水溶液也，屬**[[混合物]]，**化學式為HCl。其氯化氫可全電離于水，故屬鏹水。鹽酸為胃中之酸也。性烈，恐蝕物也。

## 本德
強酸性

HCl(s) +H2O(l)H3O+(aq) +Cl-(aq)

且其有\mathrm{p(H)} \in (-\infty,0)\ ,c(\mathrm{HCl})\geqslant 1mol\cdot L^{-1}\ ,\mathrm{p(H)}=-\frac{\ln[H^{+}]}{\ln10}

酸性

HCl(aq) +NaOH(aq)->NaCl(aq) + H2O(l)

此為酸鹼之反應也，彰酸之性。

2HCl(aq) +CuO(s)->CuCl2(aq) +H2O(l)

HCl(aq) + NaHCO3(aq)->NaCl(s) +CO2(g) + H2O(l)

Mg(s) + 2HCl(aq)->MgCl2(aq) +H2(g)

生配位化合物

CuCl2(aq) + 2HCl(aq)->H2[CuCl4](aq)

還原性

## 用
人用此以產官品之物也。如下:並烯烴或醇與鹽酸，鹵氫化，可造鹵代烷也。

亦可用以中和鹼之物也，如廢水。

## 見
*酸
*王水
詈語

**詈語**，亦稱**汙言穢語**，以惡言相彌之語也，多伴陽具及陰蒂於其中，亦有咒亂倫者。

## 分門別類
夫天下之詈語者，各相異也。特此分門別類：
* 譏謗之術
** 侮其心，鄙其慧，貶其業，譏其身，謗其教
** 喻人為禽，謗人為獸
*攻心之術
** 以穢物惡人，如糞、尿、肛也
** 以勢攻之，如陽具及陰蒂也
** 以陰陽相合之氣攻之，咒彼人之母交合於己，亦有咒彼亂倫矣

## 爭
詈語常禁於大庭廣眾也，廣播業尤甚。西元一九七二年，卡林喬治行樂輯，禁英文七大穢辭。其後，美國聯邦法院亦禁之。

眾固明詈語之侮也，然亦有言曰詈語之侮決於其境也，亦有言謂詈語可點綴其天日也。

## 參


分類:語言文存學
分類:非禮
耗散系統

**耗散系統**者，屬非孤立系統，蓋排熵於環境也，亦作攝負熵系統。

蓋以環境之低熵爲攝，若光能之高頻者，若化學能，若核能爾爾。而釋高熵者，若內能，若低頻光能，若排泄物爾爾。故成之，實遵熱力學第二定律。若激光器，若細菌，若生物圈，若城邑爾爾。

分類:物理
香港西九龍驛

**香港西九龍驛**，官出之名謂**香港西九龍站**，廣深港高鐵南端終候也。處香港西九龍油尖旺區，近西九文化區，乃今世地下車棧至大者，有公頃十一。有內地口岸於棧內，行大陸例，並內地執法者駐之。

二零一八年九月廿三日，並廣深港高鐵香港段啟。可接東涌路、機場駃軌於九龍驛、又可接西鐵路於柯士甸驛也。

## 連結

*香港高鐵官網
*廣深港高鐵跨境旅客運輸組織規則
*短途列車行車時間表（西九龍往來深圳、廣州南）
*長途列車行車時間表（西九龍往來廣州南站以外之車次）
漫湖

縮圖|漫湖
**漫湖**，在沖繩縣，介於豐見城、那霸二市。雖名為湖，實屬濕地。廣袤十一萬平方公尺。

## 據


分類:日本地理志
鐦

**鐦**者，亦作**鉲**，化學元素也，符號Cf，原子序九十八，屬錒系，人造元素也。其可放射中子以豐盈，故可用於中子透視、中子探傷云。

## 同位素
鐦之同位素凡二十，自鐦二三七至鐦二五六，皆具放射性。性至穏者鐦二五一，每八百九十八年折半，次穩者鐦二四九，每三百五十一年折半。餘者之半衰期，未有逾百年者。



分類:化學元素
理想論壇

**理想論壇**，公司設於香港彌敦道荷里活廣場六一八室，香港互聯網論壇也，以論哉！程式行。
崇神天皇

**崇神天皇**，諱**御間城入彥五十瓊殖**，號**禦肇國天皇**。天照大神十四世孫、開化天皇第二子，母母伊香色謎命。

漢天漢四年踐祚。奉秦制三神器於大和笠縫邑；遣使將兵，巡察北陸東海、西國丹波。始校戶日，課男女調役，造舟船，開溝洫，在位六十八年，號日禦肇國天皇，自稱為吳泰伯後，亦有傳云曰秦人徐福後。

后御間城姬命，子垂仁天皇嗣。

## 據

*《日本國志．卷一》【國統志一】，清黃遵憲著

分類:天皇本紀
孝靈天皇

**孝靈天皇**，諱**大日本根子彥太瓊**，日本第七代天皇。《日本書紀》作**大日本根子彥太瓊尊**，《古事記》作**大倭根子日子賦斗邇**。天照大神十一世孫、孝安天皇獨子。母押媛。

年二十六，立為太子。年五十三，即位。踐位次年，立細媛命為后。

踐位第七十二年，秦人徐福攜童男童女赴日，求不死藥。

傳位七十六年崩。享壽一百二十七。葬片丘馬坂陵。

## 據
*《日本國志．卷一》【國統志一】，清黃遵憲著

分類:天皇本紀
杧果

縮圖|芒果之實
**杧果**者，亦名**檬果**、**芒果**，水果也，形月如而色橙。屬杧果屬、漆樹科。本出北印度、馬來半島，後經培育，遍於多處。

分類:果
廣深港高鐵

**廣深港高鐵**，連廣州與香港，又經東莞、深圳。建乎三段，辛卯年，通廣州南至深圳北；乙未年，通深圳北至福田；戊戌年，通福田至香港西九龍。自廣州南，經慶盛、虎門、光明城、深圳北、福田，至香港西九龍，全長一百四十二公里。廣深段可行速三百公里，預留三百五十公里；香港段可行二百。自西九龍可至廣州南於四十八分鐘者，蓋百中有四矣。
紅移

**紅移**者，光之能衰也，夫光者，電磁輻射也，亦名電磁波，實光量子而非真波也，循E=h \nu =\frac{hc}{\lambda}=[hc]\lambda^{-1}，即光子之能反比其德布羅意波長。又紅者，光之德布羅意波之長者也，故謂之。

## 種類

### 多普勒頻移
多普勒頻移者，通名多普勒效應，即迎波而行波益短，背波而行波益長可沿川而行而體驗之。此亦可用於德布羅意波，若背光而行，則現紅移。

### 宇宙膨脹
今人或謂宇宙大霹靂，實生於上帝也。其熵增，其徑拓，則光之德布羅意波長亦拓之，故屬紅移，亦名宇宙紅化，其否能量守恒定律，即宇宙能量總和減小。

### 引力紅移
據愛因斯坦之廣義相對論，光出於引力場中，則能量減，故波長增，亦屬紅移。

### 康普頓效應
康普頓效應者，高能光子之碰撞而紅化也，守動量守恒定律。

### 電壓趨小
夫愛迪生燈者，以電而生熱，輻黑體輻射。且Q=qEd=qU=UIt\quad I=\frac{U}{[R]}，則電壓小，電流亦小，遂生熱量降之，溫亦降之，輻射红移。

分類:物理
分類:天文
藍移

**藍移**者，光之德布羅意波之益短也。

## 原理

### 黑體之溫昇
若以氧炔焰之灼鐵，則其溫漸升，首之爲赤，後紅之，又橙紅，而後黄白，白，青藍。黑體之溫升，則其德布羅意波之益短，故屬藍移。爐火之色青，亦此。升白熾燈之電壓，亦藍移Q\uparrow=U\uparrow It\quad I\uparrow =U\uparrow \div [R]\ ,\mathrm{if} \  U \uparrow。

### 多普勒頻移
\Delta \lambda =\frac{v}{c}

## 兼查

* 紅移

分類:物理
分類:天文
自由軟體

縮圖|革奴計劃徽標
**自由軟體**，蓋軟體之一屬，自由軟體基金會倡之。所習用者，有無屬習用，鈔模分俵，蒐討修改之權也。一言蔽之，非任何人所得私，然任何人所得享。而其相違者，或曰私產軟體。凡自由軟體，皆以《革奴自由文檔許可協議》衛之。

分類:軟體
四分三十三秒

《**四分三十三秒**》者，音樂也，美國作曲者約翰·凱奇作之，一九五二年首演。全曲不奏一音，休止符之長四分三十三秒，故得其名。四周聲響，皆以為音，機緣巧合所得也。所佈之時，樂壇嘩然，乃現代音樂之選也。

有樂章三，一章三十秒；二章兩分廿三秒；三章一分四十秒。

分類:洋樂
松山路

**松山路**者，臺北捷運一主幹也。起自松山，凡七站，迄至北門，同小南門路、新店路並曰松山新店路。

## 沿革

## 站

分類:松山新店路
分類:臺北捷運
新店路

**新店路**者，臺北捷運一主幹也。起自古亭，凡九站，迄至新店，同松山路、小南門路並曰松山新店路。

## 沿革

## 站

分類:臺北捷運
內湖路

**內湖路**者，臺北捷運一主幹也。起自南港展覽館，凡十二站，迄至松山機場，同文山路並曰文湖路。

## 沿革

## 站

分類:臺北捷運
淡水信義路

**淡水信義路**，亦稱**紅路**，台北捷運之路線也。發軔於淡水，而於象山弭節，凡廿九軴矣。

## 史

## 行

## 軴

分類:淡水信義路
分類:臺北捷運
小碧潭路

**小碧潭路**者，臺北捷運一支脈也。起自七張，凡二站，迄至小碧潭，同松山路、小南門路、新店路並曰松山新店路。

分類:臺北捷運
新北投路

**新北投路**者，臺北捷運一支脈也。起自北投，凡二站，迄至新北投，同淡水路、信義路並曰淡水信義路。

分類:臺北捷運
聯邦通訊委員會訴太平洋電台案

**聯邦通訊委員會訴太平洋電臺案**，美國之家長寄書聯邦通訊委員會，請禁穢辭，委員會遂告之於最高法院。法院遂嚴飭電視、廣播，察禁七大穢辭，而申以律令。

## 兼查
* 英文七大穢辭

## 攷

分類:美國紀事
臺北驛

**臺北驛**者，通曰「台北車站」，臺鐵縱貫路、臺灣高速鐵路、臺北捷運淡水信義路、板南路、桃園機場捷運之候也。處臺灣臺北市中正。

分類:縱貫路 (臺鐵北段)
分類:臺灣高速鐵路
分類:淡水信義路
分類:板南路
動物園驛

* 動物園驛 (臺北市)，臺北捷運驛站
* 動物園驛 (北京市)，北京地鐵驛站
* 動物園驛 (天津市)，天津地鐵驛站
* 動物園驛 (廣州市)，廣州地鐵驛站
* 動物園驛 (成都市)，成都地鐵驛站
* 動物園驛 (重慶市)，重慶軌道交通驛站
* 動物園驛 (南寧市)，南寧軌道交通驛站
文山路

**文山路**者，臺北捷運一主幹也。起自中山國中，凡十二站，迄至動物園，同內湖路並曰文湖路。

## 沿革

## 站

分類:臺北捷運
松山新店路

**松山新店路**，亦稱**綠路**，台北捷運之路線也。發軔於松山，而於新店弭節，凡二十軴矣。

## 史

## 行

## 軴

分類:松山新店路
分類:臺北捷運
動物園驛 (臺北市)

**動物園驛**者，通曰「動物園站」，臺北捷運文湖路、貓空纜車之候也。處臺灣臺北市文山。

分類:文湖路
分類:貓空纜車
分類:深坑輕軌
分形

**分形**者，又曰**碎形**、**殘形**，維之弗以整數也，性自相似也。

## 原理

### 康托爾集
縮圖|康托爾集
l_n=(\frac{2}{3})^n\ ,d_n=2^n \ ,\mathrm{dim}=\frac{\ln 2}{\ln 3}=0.630923\cdots\cdots

0.630923etc維

### 科赫曲線
縮圖|科赫曲線
l_n=(\frac{4}{3})^n\ ,\mathrm{dim}=\frac{\ln 4}{\ln 3}=1.261859\cdots\cdots

1.261859etc維

## 兼查
縮圖|分形之境
亦有同名動漫者，分形之境也。
分類:幾何
分形之境

縮圖|分形之境標識

**分形之境**者，通語謂之**分形世界**，東瀛動畫也，有十一集。

分類:平成動畫
神煩犬

縮圖|神煩犬圖

**神煩犬**，癸巳年網際名犬也。有圖柴犬，輔以英文短語，以示自白。此乃故意而為之，曰蹩足英語也。形態神情，又為人笑諷之。所以名神煩者，人多以其貌鋪置全屏，觀者生厭，遂名乃爾。

## 始
有柴犬名卡波蘇，嘗見棄於庭，後有人家收之。庚寅年，主攝其像，傳諸網絡。後湯博樂有人，加字於其上。逾三年，突多有訊息濫發於紅迪，終成名。
玻爾模型

**玻爾模型**，原子結構模型也。丹麥人玻爾倡之於一九一三年。量子化析之，究莫破電子之運動。初有芮得柏公式，論氫原子之譜線，今闡以模型也。

## 論
模型假定有二：
*乎氫原子，電子繞核，為圓周運動。
*軌動電子之角動量 L 定量為正整數乘以約化普朗克常數 \hbar。

### 軌道半徑量子化
按假定一，電子繞核以圓，是謂經典軌。電子運動之向心力者，乃電磁力所得：

:m_e\frac{v^2}{r} = \frac{1}{4\pi\varepsilon_0}\frac{e^2}{r^2}，

以 m_e 為電子質量，v 為電子速，r 為電子軌道半徑，\varepsilon_0 為電常數，e 為基本電荷。

故得半徑

:r = \frac{1}{4\pi\varepsilon_0}\frac{e^2}{m_e v^2}，

又可計圓周運動之角動量，為半徑動量之積：

:L=rm_e v。

故，按假定二，有速

:v=L/rm_e =n\hbar/rm_e，

以 n 為主量子數，\hbar 為約化普朗克常數。

併以上兩式，可得

:r = \frac{4\pi\varepsilon_0 \hbar^2}{m_e e^2}n^2。

又書

:r = a n^2；

以 a = \frac{4\pi\varepsilon_0 \hbar^2}{m_e e^2}\approx 5.29 \times 10^{-11} m 為玻爾半徑。

乎氫原子玻爾模型者，電子視核為圓心，又有量子化半徑，半徑之細極也。電子弗可更趨於核，電子以圓周加速運動，亦不放光矣。

### 軌道能量量子化
電子繞核之軌能 E ，乃動能 K 、勢能 V之和：

:E = K + V = \frac12 m_e v^2 - \frac{e^2}{4\pi\varepsilon_0r} = -\frac{e^2}{8\pi\varepsilon_0r}。

代軌道半徑式至上式，可得

:E = -\frac{m_e e^4}{8\varepsilon_0^2 h^2}\ \frac{1}{n^2}  \approx  -\frac{13.60 eV}{n^2}。

乎氫原子玻爾模型者，軌能有定量，反比於主量子數平方。此乃受縛電子之能也。若設核固定不動，則亦為氫原子之能量也。

### 躍遷能量變化
電子者定態，只存於能量穩態也。能量若有遷，則躍遷乎兩定態間，故電子只可為諸分立定態矣。若躍遷諸定態，則有食釋光波也：

:h\nu = \Delta E= E_{n'}-E_n，

以 \nu 為頻率。

代軌道能量式於上式，可得

:\frac{1}{\lambda} = -\frac{m_e e^4}{8\varepsilon_0^2 h^3 c}\left(\frac{1}{n'^2}-\frac{1}{n^2}\right)。

復書，得裡德伯公式：

:\frac{1}{\lambda} = R\left(\frac{1}{n^2}-\frac{1}{n'^2}\right)。

以 R=\frac{m_e e^4}{8\varepsilon_0^2 h^3 c} 是裡德伯常數。

## 他山
* 原子軌域

## 攷
縱貫路

* 處臺灣之省道也。
* 臺鐵縱貫路。
* 日本海縱貫路。
* 臺灣客運縱貫路。
* 臺灣樂隊縱貫路。
中和新蘆路

**中和新蘆路**，亦稱**橘路**，台北捷運之路線也。發軔於迴龍、蘆洲，而於南勢角弭節，凡廿六軴矣。

## 史

## 行

## 軴

分類:中和新蘆路
分類:臺北捷運
馬鞍山路 (道路)

**馬鞍山路**，香港車道也，處新界馬鞍山，接大水坑、馬鞍山市中心。南接大老山公路，北接西沙路。
蘆洲路

**蘆洲路**，台北捷運之路線也。發軔於蘆洲，而於三重國小弭節，凡五軴矣。

## 史

## 行

## 軴

分類:中和新蘆路
分類:臺北捷運
新莊路

**新莊路**，台北捷運之路線也。發軔於迴龍，而於古亭弭節，凡十七軴矣。

## 史

## 行

## 軴

分類:中和新蘆路
分類:臺北捷運
板南路

**板南路**，亦稱**藍路**，台北捷運之路線也。發軔於南港展覽館，而於頂埔弭節，凡廿三軴矣。

## 史

## 行

## 軴

分類:板南路
分類:臺北捷運
土城路

**土城路**者，臺北捷運一主幹也。起自亞東醫院，凡五站，迄至頂埔，同南港路、板橋路並曰板南路。

## 沿革

## 站

分類:板南路
分類:臺北捷運
東湖驛

* 東湖驛 (臺北市)
* 東湖驛 (廣州市)
* 東湖驛 (深圳市)
* 東湖驛 (紹興市)
* 東湖乘降所
* 東湖驛 (亞特蘭大)
南港展覽館驛

****者，通曰「南港展覽館站」，臺北捷運文湖路、板南路之候也。處臺灣臺北市南港。

分類:文湖路
分類:板南路
南港路

**南港路**者，臺北捷運一主幹也。起自南港展覽館，凡十三站，迄至西門，同板橋路、土城路並曰板南路。

## 沿革

## 站

分類:板南路
分類:臺北捷運
板橋路

**板橋路**者，臺北捷運一主幹也。起自龍山寺，凡五站，迄至府中，同南港路、土城路並曰板南路。

## 沿革

## 站

分類:板南路
分類:臺北捷運
我思故我在

**我思故我在**，全云**我思故知我之在**，笛卡兒之本初命題，人類知識原理之首也。即吾者，思想也，故不可疑。

## 解釋
吾之所知之者皆可疑也，以其感官之詐，甚至吾生。然吾者，思想也，故吾必存之而方可疑之，是之謂**我思故知我之在**，亦省作**我思故我在**。

分類:哲學
中日東海油氣田之爭

縮圖|中日東海分野。赤實線為日之主張，灰虛線為華之主張
夫東海也，居於中日之間，多有油氣，兩國皆圖之，故而爭之，是謂**東海油氣田之爭**。甲申年五月六日，日經濟產業相中川昭一氏乘直升機，航「天外天」「春曉」「平湖」三油氣田之上空，復曰「中國侵我海權」云云。是年六月廿二，又佈會申之。中邦與之會談，然皆寢。戊子年五月十六，兩方始為共識。然庚寅年七月廿九，華有漁舟與日之巡邏舟相擊。乙未年六月六日，日發《防衛白皮書》，又令中邦止採油氣。
## 攷

## 兼查
*釣魚臺列嶼主權之爭

分類:民國臺灣紀事
忠義驛 (臺北市)

**忠義驛**者，臺北捷運淡水信義路之候也。處臺灣臺北市北投。

分類:淡水信義路
中山驛 (臺北市)

**中山驛**者，臺北捷運淡水信義路、松山新店路之候也。處臺灣臺北市中山、大同。

分類:淡水信義路
分類:松山新店路
東門驛 (臺北市)

**東門驛**者，臺北捷運淡水信義路、中和新蘆路之候也。處臺灣臺北市中正、大安。

分類:淡水信義路
分類:中和新蘆路
松山驛 (臺灣)

**松山驛**者，臺鐵縱貫路、臺北捷運松山新店路、中和新蘆路之候也。處臺灣臺北市信義、松山、南港。

分類:松山新店路
分類:縱貫路 (臺鐵北段)
北門驛 (臺北市)

**北門驛**者，臺北捷運松山新店路之候也。處臺灣臺北市大同。

分類:松山新店路
板橋驛 (臺灣)

**板橋驛**者，臺鐵縱貫路、臺灣高速鐵路、臺北捷運板南路之候也。處臺灣新北市板橋。

分類:縱貫路 (臺鐵北段)
分類:臺灣高速鐵路
分類:板南路
新莊驛 (新北市)

**新莊驛**者，臺北捷運中和新蘆路之候也。處臺灣新北市新莊。

分類:中和新蘆路
頂埔驛 (新北市)

**頂埔驛**者，臺北捷運板南路之候也。處臺灣新北市土城。

分類:板南路
分類:三鶯路
中山驛

* 中山驛 (臺北市)
* 中山驛 (廣珠城際軌道交通)
* 中山驛 (中山公交)
* 中山驛 (神奈川縣)
* 中山驛 (岡山縣)
* 中山停留場
* 中山驛 (樺太廳)
* 共和國南極中山驛
松山驛

* 松山驛 (臺灣)
* 松山驛 (愛媛縣)
* 松山驛 (福岡縣)
* 松山驛 (京畿道)
* 松山驛 (黃海北道)
* 美濃松山驛
* 松山市驛
* 柳生橋驛
忠孝敦化驛

縮圖|忠孝敦化驛
**忠孝敦化驛**者，臺北捷運板南路之驛也，處臺灣臺北市大安。
市政府驛

*市政府驛 (臺北市)
*市政府驛 (長春市)
*市政府驛 (臺中市公共交通)
*臺中市政府驛 (臺中捷運)
*市政府驛 (鄂州市)
*市政廳驛 (紐約)
利

*利益
*利息
*鋒利
*利潤
*利姓
*利比亞
*賴比瑞亞
*《聖經》《利未記》之略。
民

* 人民
** 民意
** 民生
* 族群
** 國民
** 民族
* 民事
** 民航
** 民法
** 民政局
* 私人
** 民宅
** 民辦
** 民營
* 政黨
** 民主進步黨
*《聖經》《民數記》之略。
士

* **[[士大夫]]**
* **[[士 (職官)]]**，中原職官名，司法
* **[[武士]]**
* **[[士部]]**，部首也
* **[[士 (象棋)]]**
* **[[士 (朝鮮將棋)]]**
* **[[士 (琉球象棋)]]**
*《聖經》《**[[士師記]]**》之略
王 (釋義)

**[[王]]**，君主也，一國之首，亦可解：
*王 (中國)，中原之首
*王姓
*王爵
*王爺
*王 (日本爵位)
*王 (國際象棋)
*帥 (中國象棋)／將 (中國象棋)
*王將
*玉部，部首
*大王 (名)
*《聖經》《列王記上》《列王記下》之略，曰王上、王下
虛擬天文館

縮圖|110x110像素|虛擬天文館之圖標
**虛擬天文館**者，天文軟體也，可示天體以直觀。
## 圖集

檔案:Stellarium7.jpg|設定日期
|晨昏蒙影
檔案:Scorpius from Stellarium.png|天文術語，若星座、星宿云者
檔案:Ciel constantin 28 oct 312.JPG|黃道天體


## 他典
*虛擬天文館之官網

分類:天文
整數數列線上大全

《**整數數列線上大全**》者，網際類書也，泰西算學家尼爾斯·斯隆所創。其書廣徵各國算術，凡涉整數之列者，靡不備載。若夫圓周率、歐拉數之屬，則推衍其小數，不拘十進，兼及他制。下至格致家原質之序、文字筆畫之繁，亦旁搜而並錄焉。雖然，考其大旨，終以數列爲宗。

## 博覽

## 引據

分類:數學
分類:網驛
保羅艾倫

**保羅·艾倫**，美國富商。西元一九五三年，誕於華盛頓州舍路。

年二十二，偕蓋茨至新墨西哥州阿布奎基立微軟公司，始售培基解譯器。

年三十，以疾辭微軟之職。

年三十五，捐一千八百萬美元與華盛頓大學，以建新藏書館。

年四十七，辭微軟，仍任其策略顧問。

年六十五，歿。

分類:華盛頓州列傳
諾貝爾

**阿佛烈·伯恩哈德·諾貝爾**，瑞典國斯德哥爾摩人也。父伊曼紐，善製器。母安德列特氏。一八三三年生。幼聰慧，性好學，習化學、火藥之術，通六國之語。

初隨父習，硝化甘油之術成。會弟亡於藥爆，乃思安固之道。經年研製，得新法，名曰「代那邁特」。是藥也，威力猛而安固。於是列國重之，遠近採用。其後更創膠質藥、無煙火藥諸品，名聞四海。所得術利凡三百五十有五。

居巴黎時，法人誤報其死。一八九五年，立遺囑，捐其家財，設五賞：一曰物理，二曰化學，三曰醫學，四曰文學，五曰和平。越歲，諾氏染疾而薨，年六十有三，葬於斯德哥爾摩北塋。

其為人也，博學多才，精於術數。性孤寡，終身未娶。平生知己三人：亞歷山德拉、薩特納伯爵夫人、蘇菲亞是也。與蘇氏交最久，達十八載。

諾氏創製藥石，利濟四方。散財獎賢，廣施德澤。後人以其名名元素，永世不朽。
江東

* 江左，即吳越之地。
* 寧波市江東區，在中華人民共和國浙江省。
* 東京都江東區，在日本。
* 首爾特別市江東區，在大韓民國。

## 兼查
*江南
*江北
*江西
中餐廳

《**中餐廳**》，綜藝也，湖南衛視攝製。實錄於戶外。其形制也，於眾名流尋五，五人於海外共營一中華食肆，錄其所感。第一季以西元二〇一七年七月始製，凡十一集。七月廿二日，承《吾欲與君唱其二》之後。二〇一八年七月則第二季，凡十二集。二〇一九年七月則第三季，凡十三集。二〇二〇年七月則第四季，凡十二集，適逢己亥大疫，遂改國內錄製。二〇二一年七月則第五季，凡十二集，再錄於國內。二〇二二年八月則第六季，凡十二集，三錄於國內。二〇二三年七月則第七季，凡十二集，復錄於海外。二〇二四年七月則第八季，凡十二集。二〇二五年六月則第九季，凡十二集。

## 錄製處

* 首季：泰國象島
* 再季：法國科爾馬
* 三季：義大利陶爾米納
* 四季：華夏江水流域
* 五季：華夏諸地
* 六季：瀟湘桂陽
* 七季：匈牙利布達佩斯
* 八季：法國吉維尼
* 九季：摩洛哥丹吉爾

## 人員
; 首季
* 趙薇
* 黃曉明
* 周冬雨
* 張亮
* 靳夢佳

; 再季
* 趙薇
* 舒淇
* 蘇有朋
* 王俊凱
* 白舉綱

; 三季
固定：
* 黃曉明
* 秦海璐
* 王俊凱
* 楊紫
* 林述巍

常駐：
* 仝卓

; 四季
* 黃曉明
* 趙麗穎
* 張亮
* 林述巍
* 李浩菲

; 五季
固定：
* 黃曉明
* 寧靜
* 周也
* 丁真珍珠
* 姚安娜

常駐：
* 龔俊（長沙站）
* 檀健次（桂林站）

; 六季
* 黃曉明
* 殷桃
* 尹正
* 陳立農
* 章若楠

; 七季
* 黃曉明
* 趙又廷
* 岳雲鵬
* 尹正
* 沈夢辰
* 許光漢
* 林允
* 程瀟

; 八季
* 黃曉明
* 尹正
* 虞書欣
* 姜妍
* 林述巍
* 胡一天
* 戴廣坦
* 翟瀟聞

;九季
* 黃曉明
* 姜妍
* 丁禹兮
* 沈月
* 翟瀟聞
* 尹浩宇
* 林述巍

## 他山
* 《中餐廳》官方微博
* 《中餐廳其一》芒果電視專頁
* 《中餐廳其二》芒果電視專頁
* 《中餐廳其三》芒果電視專頁
* 《中餐廳其四》芒果電視專頁
* 《中餐廳其六》芒果電視專頁
* 《中餐廳其七》芒果電視專頁
* 《中餐廳其八》芒果電視專頁
* 《中餐廳其九》芒果電視專頁

分類:中華人民共和國電視節目
西湖驛

*西湖驛 (臺北市)
*西湖驛 (長春市)
*西湖驛 (咸鏡南道)
*西湖驛 (亞特蘭大)
*西湖驛 (西雅圖)
*西湖/麥克阿瑟公園驛
淮水

**淮水**，流諸中國東部，介於江、河間。與江、河與濟並稱「四瀆」。出河南省南陽城桐柏縣境西之太白頂西北之谷，經河南、安徽、江蘇三省之境，分為上游、中游、下游，全長二千里有奇，浩浩湯湯。洪河口之上以為上游，其下至洪澤湖出口之中渡以為中游，又下以至三江營之境以為下游，曰入江水道，以其南下而會江也。

其流域地跨河南、湖北、安徽、江蘇和山東五省。流域之境，廣為二千七百頃而有餘。廢黃河以為界，復可析為淮河、沂沭泗河之水系。

分類:中原地理志
李德三

有框|右|李達
**李達**者，原名李德三，陝西省郿縣人也。早年，與愛國學潮。後入馮玉祥之西北軍第二軍官學校，既卒業，任國民革命軍排長、連長。民國二十年十二月，與寧都起義。二十一年，入中國共產黨，歷任中國工農紅軍連長、師參謀長、軍參謀處處長、軍團參謀長等職，間湘贛蘇區之反圍剿，與立湘鄂川黔蘇區、長征。方韓戰，任參謀長。西曆一九五四年十一月，任中華人民共和國國防部副部長，中國人民解放軍訓練總監部副部長兼計劃部、監察部部長。一九七二年，任中國人民解放軍副總參謀長。一九九三年七月十二日，逝於北京，年八十八。
分類:陝西省列傳
李達

*明洪武年間進士，請閱其傳
*明弘治年間進士，請閱其傳
*有上將名李達者，本名李德三，請閱其傳
*有哲學家名李達者，請閱其傳
*朝鮮有名李達者，請閱其傳
亞洲電視

**亞洲電視**，簡稱**亞視**，香港電視臺也。肇業於一九五七年，初名**麗的映聲**。一九八二年，易今名。以西文**aTV**為徽記，故亦稱**a臺**。亦設網棧。

## 據

分類:香港電視臺
董思恭

**董思恭**，蘇州吳人，生卒不詳。高宗時官中書舍人。初爲右史，後知考功舉，坐事流嶺表。所著篇詠，爲時所重。全唐詩存詩十九首。

嘗與許敬宗著《瑤山玉彩》、《芳林要覽》。〈詠虹詩〉：「春暮萍生早，日落雨飛餘，橫彩分長漢，倒色媚青渠，梁前朝影出，橋上晚光舒，願逐旌旗轉，飄飄侍直廬。」

## 據

《全唐詩・董思恭》
史祿

**史祿**，一曰**監祿**，名**祿**，姓不詳，秦人也，為秦之史官。

自始皇帝一統六國，欲伐南越，令史祿鑿河渠以溝通湘、灕二水。始皇三十年開鑿，三年而竣，初名秦鑿渠，又曰零渠、澪渠，即今靈渠。
鋦

**鋦**，化學元素也，符號Cm，原子序九十六，屬錒系，乃人工製之。一九四四年，美國西博格眾人擊鈾、鈈以中子得之。其色銀白，堅而緻密。名以居里夫妻。

## 同位素
鋦同位素凡二十，自鋦二三三至鋦二五二，其皆具放射性。性穩者有鋦二四七，每一千五百六十萬年折半，鋦二四八，每三十四萬八千年折半。鋦二四五、二五零、二四六稍穏，唯亦半衰以數千年。凡鋦二四二、二四四者，最爲常用。

## 應用
鋦二四二、二四四者，皆爲強阿爾法粒子射源，可爲發電，唯鋦二四二者貴，故用鋦二四四。其同位素，亦為心律調節器所用，又以之產鈈二三八。格致家多用之，以產元素重於鋦者。
馬援

漢新息忠成侯**馬援**，扶風郡茂陵人也。字**文淵**，漢伏波將軍也，世稱「馬伏波」。其先世為趙將趙奢。

少俊美。新莽時，任扶風郡督郵。後因私縱重囚，亡命北地，經營畜牧。及王莽敗，奔涼州軍閥隗囂。

建武四年，奉書至洛陽，獲劉秀禮遇。

建武十九年癸卯，帥漢兵平交趾，定珠崖，往來南海，複置合浦郡珠崖縣，而省朱盧縣。

## 據
李詠

**李咏**，本名**勇**，新疆烏魯木齊人也，央視主持人。嘗主持節目《幸運五十二》《非常六加一》等，以其髮式異於常人識。西元二零一八年十月二十五日病卒於美利堅，年五十，華人聞者甚悼焉。

分類:新疆維吾爾自治區列傳
金庸

**金庸**，本名**查良鏞**，以筆名行，浙江海寧人也，民國十三年生，西元二〇一八年卒，享年九十有四。屢著武俠小說，公以為巨擘。著《射鵰英雄傳》、《神鵰俠侶》、《倚天屠龍記》、《天龍八部》、《笑傲江湖》等。與倪匡、黃霑、蔡瀾並稱「香江四大才子」。先祖嗣庭，表兄徐志摩，堂兄穆旦。

五歲，學於袁花鎮小學。十二歲，離鄉赴嘉興就嘉興一中，次年，日軍亂華，赴餘杭、臨安、麗水。十四歲，學於浙江省立聯合高中，十七歲，諷訓導倒戈日寇，學籍為除，赴衢州。二十歲習外交。二十二歲習國際法。同年於上海《大公報》任國際電訊翻譯。二十四歲赴香港分社。二十六歲赴北京外交部求職，不滿其外交之策，復歸《大公報》。

二十八歲識梁羽生，三十一歲以**金庸**作《書劍恩仇錄》，三十二歲作《碧血劍》。次年作《射雕英雄傳》。三十五歲赴港，創立《明報》，同年，刊《神鵰俠侶》於之。三十九歲，陳毅倡「核褲論」，曰：「縱絝亦質，核彈必成！」，金庸作《保絝棄核論》非之。《大公報》、《文匯報》、《新晚報》均稱其「反共反華」、「親英崇美」、「叛逆乎種」。四十四歲，倡反文革，故左派或貶曰「漢奸」、「走狗」、「豺狼鏞」。

四十九歲，應邀赴臺會蔣經國。五十七歲，會鄧小平，鄧曰：「恭迎查公之來內地。公之小說，吾閱之矣，吾與公蓋已為友也。」金覆曰：「吾亦仰鄧公久矣。」。六十歲，會胡耀邦，六十一歲，任香港特別行政區基本法起草委員會委員。六十四歲，與查濟民草「政制協調方案」。六十五歲，中華人民共和國政府戡六四事變，殺傷學生甚眾，金庸甚哀之。七十歲，於香港音樂頒獎典禮書「慈善天王」予劉德華、張學友、郭富城與黎明。

八十二歲，於劍橋大學草《初唐皇位之繼承制》。八十六歲草《盛唐皇位承制》。九十四歲，逝於香港養和醫院。

金庸之小說，響譽東亞，華人譽其「武俠宗師」。有言：「凡有華人處皆能讀金庸」。
希洛克勒斯

**希洛克勒斯**，卡里亞人，羅馬御車隸也。以金髮見寵於帝埃拉伽巴路斯。帝自謂希洛克勒斯妻，呼希洛克勒斯為夫，贖為常人；複欲立為太子，以迨傳位，未果。西元二二二年，埃拉伽巴路斯見弒，希洛克勒斯亦為眾所誅。

## 據

分類:羅馬帝國列傳
鄒文懷

**鄒文懷**，本名**定鑫**，香港人也，民國十六年生。創嘉禾集團。嘗與李小龍、許冠傑、成龍，洪金寶合作。
戊戌萬州廿二路公交車墜江之禍

**二零一八年萬州廿二路公交車墜江之禍**，蓋乘者劉婦與公車御者冉爭執致車墜江，殃及無辜事也。

二零一八年十月二十八日，重慶市萬州區廿二路公交車，以御者冉駕之，九時三十五分，行經四季花城驛，有劉婦登車，欲往壹號家居館驛，然以築路，車迂途，實未行經也。兩刻後，車行至南濱公園驛，冉聲言迂途故，請客擇驛改道，然劉婦未離，車前，未幾劉婦覺之，遂前驅責其御者，令駐車，冉示以無驛不得以駐，婦不懌，猶責之甚。其間，以手機擊冉再三，冉不堪其擾，釋舵輪以臂回擊，欲止之。誒冉回手控車，忽遽左旋車舵，車左行，時，車行至萬州長江二橋上，遂踰橋中線，撞來路小車，小車旋而逆轉，亦大損，本車則突橋欄而墜，沉江底，時十時八分五十一秒也。橋下水深七十米有奇，又橋高凡五十米餘，眾不得脫，遂俱歿。

事發，應急部並渝市各部遣員急救，船隻凡七十餘，並浮吊機等，皆以水深難行。至三十一日夜，乃引車離水。先一日，潛水者得車載黑匣等物，以呈有司，有司複訪御者家，並尋先二驛下車者八人，得車上爭執形狀，乃明真相。斯難也，計被難者凡十五人。

初，或謂他車，為女所駕者，逆行所致；或謂御者前日嘗歌於網路，深夜不止，當以其倦憊所致。實皆非。及有司示視頻，舉國歎惋，以為乘客暴戾事累發，終至於斯。又或疑其何故遽左驅其車，或解曰蓋以煩擾誤控所致云。

分類:中華人民共和國人禍
達卡

**達卡** 者，孟加拉國都也，亦國至大之邑。癸巳年口千四百三十九萬九千，人口之稠居世之最。
賽馬娘

《**賽馬娘**》，乃賽傑斯肇之企劃也。初製動畫，後製漫畫，又欲作電玩，更廣譜其樂。然動畫先電玩于世。

是企劃者，賽馬為綱，擬人為要。肇於二零一六年，時二零一八，動畫行世。其電玩欲於是年冬獻世，竟延翌年，今尚無詳訊。

凡天下動畫中之諸人，常七八人，多則十餘人，鮮則五十餘。然若企劃則遠多也。此亦然。時今所記之馬娘，計六十。緣企劃所涉甚廣之故，中有電玩，故角色不可少也。昔《獸友記》亦是。

其中諸馬娘，現世確有其馬。企劃欲借名付梓面世，須議版權，然後方行。披荊斬棘，遂業良多。然有難允者，不得以馬娘。無奈銷之。

## 其事
所述世界異于此世界。二者萬物俱類，大同小異，但馬殊常。其世之馬，固非牲畜。有女人之態，頭生馬耳，尻蓄馬尾，走之速非常人之能及也，謂「馬娘」。馬娘一同人類，謀生世間，自古相得益彰。但有一權：得與競馬，披荊斬棘，得勝「光耀系列賽」，以獲畢生功名。

## 動畫
自二零一六立項，勵精二年，動畫先世。

其事云：鄉馬特別週，志在千里；幼年其母惡疾，終喪親，養母撫養之；彼時常觀光耀系列賽，深爲所感，立志與之。年長，赴東京技校，謂「日本馬娘訓練中心學園」。此處强者雲集，特別週及同窗共勉共競，續傳佳話。

動畫首映於西元二零一八年四月一日。計十二正傳，一別傳。通敘如上之事。

臘月十九日，有新《**BNW之誓言**》付梓。
*其事云：**琵琶晨光**、**成田大進**及**勝利獎券**三馬娘，學園之先輩也。正勢如破竹，忽嘗敗績，上下皆憂之。學園則創接力賽以勵之：七馬娘成隊，計凡三隊二十一馬娘，名「**B**（琵）」「**N**（成）」「**W**（勝）」，三前輩各師一隊。其賽共七段，三隊各遣馬娘守之。前人持棒走來，各隊接棒繼走。三前輩親守末段。三隊俱有投機取巧者，故終致無人勝。雖然，三前輩重整旗鼓，繼往開來。

又，漫畫《**馬也！**》待製動畫。

## 漫畫
行世漫畫有三。名《**賽馬娘**》《**賽馬娘：春麗必勵**》《**馬也！**》

《**賽馬娘**》，始製於二零一七年三月二十五日。所繪皆諸馬娘之日常百態。其時間線略異於動畫。

《**賽馬娘：春麗必勵**》。但其名馬春麗之百態。此馬生戰百十三回而未嘗一勝。是以志勵黎民，其事蹟百口相傳。

《**馬也！**》。略同《賽馬娘》。四圖成章。

## 樂曲
企劃之樂，其數甚眾。
三十六馬娘獨有主題曲。三人一組，共十二組，製十二組光碟而售。名自「**肇始之門 其一**」迄「**肇始之門 其十二**」。每光碟又附獨三人共歌之曲。十二光碟皆附《**馬躍傳說**》，三十六馬娘皆歌之。首曲、尾曲、插曲亦多。

分類:平成動畫
分類:平成漫畫
分類:平成電子遊戲
日本電視臺水曜劇

茲表，列**日本電視臺**之**水曜劇**，皆扶桑之電視劇也，而日本電視臺所製，每週水曜日亥正放映。水曜劇之創設，始於昭和六十年十月。茲錄其近歲劇目如下。

## 戲劇一覽
### 平成廿三年
*《美咲居魁》
*《肌腴復作》
*《疾行法醫》
*《家政婦三田》

### 平成廿四年
*《刑警之母》
*《塑容艷女》
*《特官》
*《東京全力少女》

### 平成廿五年
*《同檐之戀》
*《白雲之梯》
*《慈母難爲》
** 單親撫孤，生計維艱。
*《段田凜 勞動基準監督官》

### 平成廿六年
*《明日無母》
** 孤兒院童，盼母歸來。
*《花咲舞豈默》
** 銀行女傑，直言不諱。
*《赤白搜查錄》
*《今日休沐》

### 平成廿七年
*《某某妻》
*《醫者倫太郎》
*《花咲舞豈默其二》
*《假寐夫妻》

### 平成廿八年
*《烏蒜幽魂》
*《談情說愛天下難》
*《房牙女王》
** 售樓無雙，唯言是從。
*《校對女傑》

### 平成廿九年
*《東京妄想女》 
*《爲人母》
*《嬌女加穗子》
*《嬌妻宜慎》

### 平成三十年
*《亞乃音》
*《正義檢事》
*《高嶺之花》
*《吾輩毋成禽獸》

### 平成卅一年
*《房牙女王席捲而來》
*《白衣戰士》
### 令和元年
*《佯裝不倫》
*《同期之櫻》
### 令和二年
*《不知爲妙》
*《派遣之品格其二》
*《吾輩愛非凡》
*《遠距之愛》

### 令和三年
*《犬女無偶》
*《深愛》
*《女捕在署》
*《不良子與白杖女》

### 令和四年
*《加晉社長記》
*《惡女》
*《教師寅子》
*《企鵝先鋒》

### 令和五年
*《逆轉樂隊》
*《此非剽竊乎》
*《向井君，顧盼茲》
*《無爐之家》

### 令和六年
*《鄰之護師》

*
岑參

**岑參**，南陽人，文本之後。天寶三年趙岳榜第二人及第。累官左補闕、起居郎，出為嘉州刺史。杜鴻漸表置安西幕府，拜職方郎中，兼侍御史，辭罷。別業在杜陵山中。後終於蜀。參累佐戎幕，往來鞍馬烽塵間十餘載，極征行離別之情，城障寨堡，無不經行。博覽史籍，尤工綴文，屬詞清尚，用心良苦。至德中，裴休、杜甫等嘗薦之，可以備獻替之官，未及用而謝世。有集十卷行於世，杜確為之序云。

## 據
《唐才子傳·岑參》
名水百選

昭和六十年三月，日本環境廳覈通國之川水，以定名水，凡百所，是謂**名水百選**。

名水不以直飲名。居民能並力護水，以保其質，則湧水若者、河川若者、地下水若者，咸能在列。

平成二十年，環境省復選名水，曰「平成名水百選」。故謂舊者「昭和名水百選」。二者無一同，合計二百選。
## 名水百選一覽

分類:昭和紀事
涼宮春日之銷

**《涼宮春日之銷》**，日本動畫影戲也，京都動畫依谷川流氏同名輕小說改製。志茂文彥纂其劇本，石原立也、武本康弘爲其導演。平成二十二年二月六日，映於日本。十二月十八日，厥數字多用影音光盤、藍光盤見售。時長二時四十二分，居向來動畫影戲次，次《宇宙戰艦大和號 終篇》焉。

## 始末
此戲承敘前動畫事，自十二月十八日始，至二十四日終，值文化祭後期月。時，SOS團長涼宮春日籌以鍋物設聖誕節宴，以饗團員。十八日晨，阿虛抵校，見人物大異。涼宮春日、古泉一樹，皆不知所蹤。朝倉涼子，本爲長門有希所除，今返北高。朝比奈實玖瑠、鶴屋，素與阿虛善，今不相識。長門有希，本外星械人，今化爲常人。阿虛大驚，問於他人，皆不以為有異；SOS團之事，亦不知之。但尋獲一栞，上記械人長門有希數語，遣阿虛覓「鑰」以行程序。阿虛不解，深思踱行，而會常人長門有希。語數言，赧顏而去，若陰私阿虛然。

二十日，谷口語阿虛，云春日、古泉等，今學於光陽園學院。阿虛遂以約翰史密斯名行，取信於春日，共誘SOS諸團員，聚於部室，「鑰」遂集。阿虛決意復歸元世，逆越三載，至盂蘭盆會，求助於長朝比奈實玖瑠。知長門有希藉涼宮春日之力，易世人所憶，獨捨阿虛，使其自擇所好之世；復得一移除程序，丸形銃發，射諸元兇，可復歸矣。阿虛思云，唯世之無涼宮春日、SOS團，當安寧少亂，阿虛深慕之；且長門有希，有常人之情思，而長拘於暗觀春日、救助阿虛，阿虛憫之；唯元世之興味，遠勝於此世，阿虛遂固其復歸之意。阿虛持銃待擊，朝倉欲止之，遂刺阿虛。朝倉復欲殺阿虛，唯未來之阿虛、有希、實玖瑠，逆越而來，救阿虛而去。後阿虛復甦，見在病院，問於旁人，咸以為十八日阿虛墜於階梯，昏絕數日。後有希語於阿虛，云情報統合思念體欲以此刑之。阿虛慰之，云如果然，則盡告前事於春日，以銷思念體。至二十四日，萬事如常，阿虛自云逆越自救之日，尚未至焉，聖誕之宴，當欣然赴之。

## 人物
**阿虛**，獨知前作之事者也。他皆無異於前作。杉田智和錄音。

**涼宮春日**，與古泉一樹同學於光陽園，蓄長髮。他皆無異於前作。平野綾錄音。

**長門有希**，文藝部之獨部員，形貌少輕快於前作。著靉靆。與朝倉涼子為鄰。陰私阿虛。茅原實里錄音。

**朝倉涼子**，友長門有希，多予扶護。家有餘食，每予有希。後阿虛欲銃擊有希，持刀刺之，與前作同。桑谷夏子錄音。

**朝比奈實玖瑠**，屬北高書法部。他皆無異於前作。後藤邑子錄音。

**古泉一樹**，學於光陽園，陰私涼宮春日。小野大輔錄音。

**鶴屋**，無異於前作，唯不識阿虛。松岡由貴錄音。

**谷口**，阿虛友人。春日、一樹學於光陽園事，即谷口所言。白石稔錄音。

**國木田**，阿虛友人。世間異常事，即國木田所言。松元惠錄音。

**虛妹**，阿虛妹也。青木沙耶香錄音。

**三味線**，貓也。前作能作人言，此作失能。

## 他記
西元二〇〇七年十二月十八日，涼宮春日之憂網站佯喪一日，以和原作此事。涼宮春日之憂二〇〇九年本，未嘗編錄此事，唯迨十月八日，動畫放畢，復增三十秒影像一節，告觀者改製電影之事，將映於二〇一〇年二月六日。十二月，復放一分播揚影像一節。 二〇一〇年十二月十八日，數字多用影音光盤、藍光盤見售於日本。

二〇一〇年五月二十一日，英文影註版首映於洛杉磯碧日劇院。六月二十四日，好萊塢雷姆利夕照劇院映之。 同月，映於夏威夷。二〇一一年十一月二十日，訇簌娛樂製英文版，以數字多用影音光盤、藍光盤售於北美。 七日，漫畫娛樂售其數字多用影音光盤於英國。二〇一二年，欲售藍光盤，未果。十六日，狂人娛樂售其數字多用影音光盤、藍光盤於澳大利亞、新西蘭。 十月十七日，嘗映於蘇格蘭愛丁堡。 大畫亞洲電視頻道，亦嘗映之。

二〇一〇年，本作嘗以上嘉影戲，獲第十五屆神戶動畫獎。

## 源據

分類:涼宮春日
雞鳴寺

**雞鳴寺**，南京之古寺也，又稱古雞鳴寺。居雞籠山東麓，鄰玄武湖、臺城。或曰其源為**棲玄寺**，或曰**同泰寺**，紛紜不壹。
縮圖|古雞鳴寺側門
始於東吳。三國時，為吳後苑。孫皓時毀。晉永康中，有僧于雞鳴山上建寺五所。明洪武二十年，太祖增其舊制，題為「雞鳴寺」，後毀於咸豐兵，雖於同治間重修。規已大小矣。

南朝劉宋時，傳有黑龍現於玄武湖，改曰龍山。元嘉十六年，征廬山慧遠高足雷次宗於雞籠山館，竟陵王子良於雞籠山開西邸，集學士，抄五經百家。大明二年，建平王宏改雞鳴山第舍宅為寺，名棲元寺。蕭齊時，改建元寺。相傳齊武帝賾遊鐘山，始聞雞鳴聲，故山名雞鳴埭。

內有大雄寶殿、觀音樓、韋馱殿、景陽樓、誌公墓、胭脂井、念佛堂、豁蒙樓、藏經樓、藥師佛塔 。壹九八三年，依明清時規制，予以修葺，雞鳴寺漸復而外敷。列金陵四十八景。

寺内藏诸多古跡，有《清龍藏》、施食臺、胭脂井、明代銅質藥師佛像，另有泰國釋迦牟尼大銅佛、泰國觀世音菩薩銅像、緬甸彩玉臥佛、趙樸初居士捐贈彌勒菩薩銅像、剖面香樟佛說法雕像、黃楊木觀世音菩薩雕像、诸古人字画等，不一而足也。

有異聞曰南京玄武湖之九華上，踞蜈蚣，得數十丈口噴毒焰，常噴火毒人畜。後玉皇聞，乃使金雞下。金雞立於北極閣頂，聲啼連連，蜈蚣恐，遽脫，毒焰亦散矣。民悅，恰此金雞之啼聲逐蜈蚣，散其毒焰。後，蜈蚣狂而吐毒焰，更甚於前，金雞立於北閣頂見，經数番搏，蜈蚣死，金雞亦以毒深而斃矣，而民免於災。自是之後，遂呼北極閣山之寺為「雞鳴寺」。

## 據

分類:南京市建築
御史大夫

**御史大夫**屬三公，始置於秦。以監察百官、上奏、轄圖書爲任。

分類:職官誌
銅鑼衛門 野比太之寶島

《**銅鑼衛門 野比太之寶島**》者，日本之電影也。有動畫《銅鑼衛門》，此為其映畫版。西曆二〇一八年三月三日，首演於日本。是電影，原著者爲藤本弘。今井一曉導演。編者川村元氣。服部隆之配樂。

分類:銅鑼衛門影戲
分類:平成影戲
金陵四十八景

縮圖|长干里客金陵四十八景图 秦淮渔唱
**金陵四十八景**之說，起於明萬歷中。顧起元《客座贅語》載，昔余夢麟以平生所遊金陵諸名勝二十處，各以詩紀之，並約焦、朱之蕃與顧起元同和，其詩匯為一集，名之曰《雅遊篇》，刊行於世，一時以為盛事。

夢麟所載初為二十景，為鐘山、牛首山、梅花山、燕子磯、靈谷寺、鳳凰臺、桃葉渡、雨花臺、方山、落星崗、獻花巖、莫愁湖、清涼寺、虎洞、長幹裏、東山、冶城、棲霞寺、青溪、達摩洞。而朱蘭隅更「搜討記載，共得四十景，屬六生壽柏策蹇浮舫，躬歷其境，圖寫逼真，撮舉其概，名為小引，系以俚句」，遂成《金陵四十景圖考詩詠》。
縮圖|长干里客金陵四十八景图 牛首烟岚
乾隆間，漸成「金陵四十八景」，據徐上添所畫《金陵四十八景》圖冊，其所列四十八景為莫愁煙雨、祈澤池深、雨花說法、天界招提、憑虛遠眺、永濟江流、燕磯夕照、獅嶺雄觀、石城霽雪、鐘阜晴雲、龍江夜雨、牛首煙嵐、珍珠浪湧、北湖煙柳、東山秋月、虎洞明曦、冶城西峙、赤石片磯、清涼問佛、嘉善聞經、杏村沽酒、桃渡臨流、青溪九曲、鳳凰三山、達摩古洞、甘露佳亭、長幹故裏、鷺洲二水、化龍麗地、來燕名堂、樓懷孫楚、臺想昭明、長橋選妓、三宿名崖、祖堂振錫、幕府登高、報恩寺塔、神樂仙都、雞籠雲樹、靈谷深松、秦淮漁唱、天印樵歌、商飈別館、謝公古墩、獻花清興、木末風高、棲霞勝境、星崗落石。皆具簡短題記。

西元二零一二年，《金陵晚報》復選四十八景，曰「新金陵四十八景」。與其舊頗有別，多有近現代之跡。

## 據

* 顧起元《客座贅語》，卷六，中華書局，一九八七年。
* 徐上添《金陵四十八景》圖冊，舊本影印版，一九九零年

分類:南京市
牛頓法

**牛頓法**者，導數之法也，以解方程之近似值。

## 術
方程f(x)，導數f'(x)且

f'(x)=\lim_{\Delta x \to 0} \frac{f(x+ \Delta x)-f(x)}{\Delta x}

則有

\Delta x=\lim_{\Delta x \to 0} \frac{f(x+ \Delta x)-f(x)}{f'(x)}

又方程一側值爲〇，則

x_{1}=x_{0}+ \Delta x=x_{0}+\frac{0-f(x_{0})}{f'(x_{0})}=x_{0}-\frac{f(x_{0})}{f'(x_{0})}

得

x_{n}=x_{n-1}-\frac{f(x_{n-1})}{f'(x_{n-1})}

## 例
求值\sqrt{2}

設y=x^{2}-2，則y'=2x

x_{0}=1.4

x_{1}=1.4-(-0.04 \div 2.8)=1.4142857 \cdots \cdots \thickapprox 1.4142

x_{2} \approx 1.41421356

\cdots \cdots

故\sqrt{2}\approx 1.4142135623

分類:代數
馮世寧

**馮世寧**，字**靜之**，北宋人。以入內黃門累遷昭宣使、忠州團練使、入內押班。揚國公主寢疾，哲宗欲夜出問訊，世寧執言不可，帝雖微忤，卒為之改容。再遷景福殿使、明州觀察使。至副都知。崇寧新官名，世寧首知入內內侍省事。禁中夜火，使宿衛士撲之，已成，令自他途出，蓋不欲使知宮省曲折也。徽宗賞歎。進感德軍留後。政和初，以內客省使、彰化軍留後致仕。

世寧出入禁闥凡六十年，循謹無過也。薨，年六十七，贈開府儀同三司。諡曰**恭節**。

分類:宋列傳
司空圖

**司空圖**，字**表聖**，河中虞鄉人，咸通末擢進士，禮部侍郎王凝特所獎待，俄而凝坐法貶商州，圖感知己，往從之。凝起拜宣歙觀察使，乃辟置幕府。召為殿中侍御史，不忍去凝府，臺劾，左遷光祿寺主簿，分司東都。盧攜以故宰相居洛，嘉圖節，常與遊。攜還朝，過陜虢，屬於觀察使盧渥曰：「司空御史，高士也。」渥即表為僚佐。會攜復執政，召拜禮部員外郎，尋遷郎中。

黃巢陷長安，將奔，不得前。圖弟有奴段章者，陷賊，執圖手曰：「我所主張將軍喜下士，可往見之，無虛死溝中。」圖不肯往，章泣下。遂奔咸陽，間關至河中。僖宗次鳳翔，即行在拜知制誥，遷中書舍人。後狩寶雞，不獲從，又還河中。龍紀初，復拜舊官，以疾解。景福中，拜諫議大夫，不赴。後再以戶部侍郎召，身謝闕下，數日即引去。昭宗在華，召拜兵部侍郎，以足疾固自乞。會遷洛陽，柳璨詔圖入朝，圖陽墮笏，趣意野耄。璨知無意於世，乃聽還。

圖本居中條山王官谷，有先人田，遂隱不出。作亭觀素室，悉圖唐興節士文人，名亭曰休休，作文以見誌曰：「休，美也，既休而美具。故量才，一宜休；揣分，二宜休；耄而聵，三宜休；又少也惰，長也率，老也迂，三者非濟時用，則又宜休。」因自目為耐辱居士。其言詭激不常，以免當時禍災雲。豫為冢棺，遇勝日，引客坐壙中賦詩，酌酒裴回。客或難之，圖曰：「君何不廣邪？生死一致，吾寧暫遊此中哉！」每歲時，祠禱鼓舞，圖與閭里耆老相樂。王重榮父子雅重之，數饋遺，弗受。嘗為作碑，贈絹數千，圖置虞鄉市，人得取之，一日盡。時寇盜所過殘暴，獨不入王官谷，士人依以避難。

朱全忠已篡，召為禮部尚書，不起。哀帝弒，圖聞，不食而卒，年七十二。圖無子，以甥為嗣，嘗為御史所劾，昭宗不責也。

## 據
《唐書·司空圖傳》
張岱

**張岱**，**浙江紹興**人，又名**維城**，初字**宗子**，人稱**石公**，即字**石公**。號**陶庵**、**天孫**，別號**蝶庵居士**，晚號**六休居士**。
縮圖|張岱
生於萬曆丁酉八月二十五日卯時，魯國相張耀芳子也。母陶宜人，祖父張汝霖，曾祖父張元忭，諡文恭，高祖父張天復，嘗拜太僕寺卿。妻劉氏。有六子、十女。

幼多痰疾，養於外大母馬太夫人者十年。才華橫溢，造詣精深，尤工於小品文，或謂「小品聖手」。好著書，其所成者，有《石匱書》二百廿卷、《張氏家譜》、《義烈傳》、《瑯嬛文集》六卷、《明易》、《大易用》、《史闕》、《四書遇》、《陶庵夢憶》八卷、《說鈴》、《昌谷解》、《快園道古》、《傒囊十集》、《西湖夢尋》五卷、《壹卷冰雪文》、《夜航船》、《三不朽圖贊》、《琯朗乞巧錄》、《陶庵肘後》、《義烈傳》等行世。

高曾祖三代進士，養尊處優。「少為紈絝子弟，極愛繁華，好精舍，好美婢，好孌童，好鮮衣，好美食，好駿馬，好華燈，好煙火，好梨園，好鼓吹，好古董，好花鳥，兼以茶淫橘虐，書蠹詩魔」，友祁彪佳。

岱幼甚嗜書，大父曰：「諸孫中惟爾好書，爾要看者，隨意攜去。」精于品茗，三叔九娥（張炳芳）知松蘿焙法，遂偕之製新茗，循其顏色，戲乎之曰「蘭雪」。越四五年，一鬨如市。識琴藝，學於王本吾。半年，習《石上流泉》曲，技猶疏澀。工於明史，或贊之曰「浙東四大史家」，與談遷、萬斯同、查繼佐齊名。好饈餚小鮮，據其所記，「一到十月，余與友人兄弟輩立蟹會」

## 年譜
萬曆廿九年，歲辛丑。岱父叔輩張燈龍山。志於《陶庵夢憶・卷八・龍山放燈》「萬曆辛丑年，父叔輩張燈龍山，剡木為架者百，塗以丹雘，悅以文錦，一燈三之。」

萬曆卌四年，歲丙辰。岱妻劉氏。

泰昌元年九月，歲庚申。母陶氏歿。十壹月，岱之父張耀芳以食發痰，疾病。岱謂醫有興，始收方，後卅年作《陶庵肘後》。

天啓五年三月，歲乙丑。大父張汝霖逝，岱適往武林。張家三代所存之書一日盡失。志於《陶庵夢憶・卷二・三世藏書》：「天啓乙丑，大父去世，余適往武林，父叔及諸弟、門客、匠指、臧獲、巢婢輩亂取之，三代遺書一日盡失。」

崇禎元年三月，歲戊辰。岱《義烈傳》成，將刊行，因在家中壽芝樓燭為序。岱有感明代史書多有闕，例不善，無佳文，於是始作《微修史檄》，即《石匱書》。

崇禎七年十月，歲甲戌。岱攜朱楚生往不繫園看紅葉。志於《陶庵夢憶・卷四・不繫園》

弘光元年，歲乙酉，岱避方國安兵入剡。志於《陶庵夢憶・卷二・三世藏書》：「乙酉避兵入剡，略攜數簏隨行，而所存者為方兵所據，日裂以吹烟，并舁至江干，籍甲內攩箭彈，四十年所積，亦一日盡失。」

康熙十九年九月，歲庚申。岱《琯朗乞巧錄》成，自作序。

康熙廿三年，歲甲子。岱卒，年八十四，葬山陰裏，斯日不考。

## 評
「蓋其為文，不主壹家，而別以成其家，故能醇乎其醇，亦復出奇盡變，所謂“文中之烏獲，而後來之鬥杓也。」——清 王雨謙《瑯嬛文集序》

「余友張陶庵，筆具化工。其所記遊，有酈道元之博奧，有劉同人之生辣，有袁中郎之倩麗，有王季重之詼諧，無所不有；其壹種空靈晶映之氣，尋其筆墨，又壹無所有。為西湖傳神寫照，政在阿堵矣。」—祁彪佳《西湖夢尋序》

## 據
香港恒生大學

**香港恒生大學**，簡稱**恒大**，立校於香港沙田，校長何順文教授，校訓「博學篤行」。恒大建於一九八〇年，初稱**恒生商學書院**，簡稱**恒商**，為預科學校。二〇一〇年，香港學制更革，恒商改立為大專院校，稱**恒生管理學院**，簡稱**恒管**。二〇一八年，正名大學。所設學院有五，曰商學院，曰傳播學院，曰決策科學學院，曰人文社會科學學院，曰翻譯學院。其下學系有十，本科學位課程十有七、修課研究生碩士課程有五，員生合計五千有奇。

二〇二〇年，增經濟學工商管理（榮譽）學士課程，以育經世濟民之才，報效社稷。

## 它典
*香港恒生大學主頁
漢清河孝王

**[[漢]]清河孝王**諱**慶**，章帝第三子，母宋貴人，姓**劉氏**。

## 無辜廢儲
宋貴人父楊，楊姑即馬太后之外祖母也。馬后聞楊二女皆有才色，迎而訓之。永平末，選入太子宮，甚有寵。章帝立，並為貴人。建初三年，大貴人生慶，明年立為皇太子，征楊為議郎，賜甚渥。貴人長於人事，供奉長樂宮，身埶饋饌，太后憐之。太后崩，竇后寵盛，以貴人姊妹並幸，慶為太子，心內惡之。與母沘陽公主謀陷宋氏。外令兄弟求其纖過，內使御者偵伺得失，後於掖庭門邀遮得貴人書，云「病思生菟，令家求之」，因誣言欲作蠱道祝詛，以菟為厭勝之術，日夜毀譖，貴人母子遂漸見疏。

慶出居承祿觀，數月，竇后諷掖庭令誣奏前事，請加驗實。七年，章帝遂廢太子慶而立梁貴人子肇，下詔廢慶為清河王。乃出貴人姊妹置丙舍，使小黃門蔡倫考實之，皆承諷旨傅致其事，載送暴室，二貴人同時飲藥自殺。章帝猶傷之，命掖庭令葬於樊濯聚，於是免楊歸本郡。郡縣因事復捕系之，楊友人前懷令山陽張峻、左馮翊沛國劉均等奔走解釋，得以免罪。楊失志憔悴，卒於家。慶時雖幼，而知避嫌畏禍，言不敢及宋氏，章帝更憐之，以竇后令衣服與太子齊等。

## 兄弟一心

太子肇尤親愛慶，入則共室，出則同輿。及太子即位，是為和帝，待慶尤渥，諸王莫得為比，常共議私事。後慶以長，別居丙舍。永元四年，和帝移幸北宮章德殿，講於白虎觀，慶得入省宿止。和帝將誅竇氏，懼左右不敢使，乃令慶私從千乘王求，夜獨內之，又令慶傳語中常侍鄭眾及蔡倫求索外戚傳故事。及大將軍竇憲誅，竇太后歸政，慶出居邸，賜奴婢三百人，輿馬、錢帛、帷帳、珍寶、玩好充仞其第，又賜中傅以下至左右錢帛各有差。

慶多被病，或時不安，帝朝夕問訊，進膳藥，所以垂意甚備。慶小心恭孝，自以廢黜，尤畏事慎法。每朝謁陵廟，常夜分嚴裝，衣冠待明。裁抑官屬，不得與諸王車騎競驅。常以貴人葬禮有闕，每竊感恨，至四節伏臘，輒祭於私室。竇氏誅後，始使乳母於城北遙祠。竇太后崩，慶求上頤致哀，和帝許之，詔太官四時給祭具。慶垂涕曰：「生雖不獲供養，終得奉祭祀，私願足矣。」欲求作祠堂，恐有自同恭懷梁后之嫌，遂不敢言。常泣向左右，以為沒齒之恨。後上言外祖母王年老，遭憂病，下土無醫藥，願乞詣洛陽療疾。於是詔宋氏悉歸京師，除慶舅衍、俊、蓋、暹等皆為郎。

十五年，有司以日食陰盛，奏遣諸王侯就國。詔曰：「甲子之異，責由一人。諸王幼稚，早離顧復，弱冠相育，常有蓼莪、凱風之哀。選懦之恩，知非國典，且復須留。」至冬，從祠章陵，詔假諸王羽林騎各四十人。後中大夫傅欣私為臧盜千餘萬，詔使案理之，並責慶不舉之狀，慶曰：「欣以師傅之尊，選自聖朝，臣愚唯知言從事聽，不甚有所愨察。」和帝嘉其對，悉以欣臧財賜慶。

## 極享哀榮
和帝崩，鄧后臨朝聽政。慶號泣前殿，嘔血數升，因以發病。明年，諸王就國，鄧太后特聽清河王置中尉、內史，賜什物皆取乘輿上御，以宋衍等並為清河中大夫。慶之國，旋下令曰：「寡人生於深宮，長於朝廷，仰恃明主，垂拱受成。既以薄佑，早離顧復，屬遭大憂，悲懷感傷。蒙恩大國，職惟藩輔，新去京師，憂心煢煢，夙夜屏營，未知所立。蓋聞智不獨理，必須明賢。今官屬並居爵任，失得是均，庶望上遵策戒，下免悔咎。其愨督非枉，明察典禁，無令孤獲怠慢之罪焉。」時鄧太后以殤帝襁抱，遠慮不虞，留慶長子佑與嫡母耿姬居清河邸。至秋，殤帝崩，立佑為嗣，是為安帝，太后使中黃門送耿姬歸國。

慶立凡二十五年，乃歸國。其年病篤，乃上書鄧太后曰：「臣國土下濕，願乞骸骨，下從貴人於樊濯，雖歿且不朽矣。及今口目尚能言視，冒昧干請。命在呼吸，願蒙哀憐。」遂薨，年二十九。太后遣司空持節與宗正奉弔祭，又使長樂謁者僕射、中謁者二人副護喪事。賜龍旗九旒，虎賁百人，儀比東海恭王，謚曰「孝」。鄧太后崩，安帝上慶尊號曰「孝德皇」，妣左氏曰「孝德后」，孝德皇母宋貴人追謚曰「敬隱后」。乃告祠高廟，尊陵曰「甘陵」，廟曰「昭廟」，比章陵。追贈敬隱后女弟小貴人印綬，追封謚宋楊為當陽穆侯。

## 親族
### 王子
* 長子：安帝祜（慶姬左小娥生）
* 第二子：清河湣王虎威
* 第三子：廣川王常保
### 王女
* 長女：涅陽長公主侍男
* 第二女：舞陰長公主別得
* 第三女：濮陽長公主久長
* 第四女：平氏長公主直得
* 第五女：陰城公主堅得

## 考據
* (宋) 范曄纂《後漢書·巻五十五》

分類:漢列傳
晉懷帝

**晉孝懷皇帝**諱熾，字豐度，武帝第二十五子也。晉朝皇帝。光熙元年十一月庚午，孝惠帝崩。癸酉，卽皇帝位，大赦。丁未，帝遇弑，崩于平陽，時年三十。

## 據
*房玄齡《晉書》
漢濟北惠王

**漢濟北惠王**，名壽，章帝子也。母申貴人。和帝永元二年封濟北王。分太山郡为國。得留京師，恩寵有加。和帝崩，乃就國。壽立三十一年薨，谥惠王。子節王登嗣。安帝崩，壽子北鄉侯懿為帝。

### 家屬
*父 漢章帝 
*母 申貴人
*子 漢少帝懿
楊食我

**楊食我**，**姬**姓，**羊舌**氏，諱**伯石**，字**食我**，春秋時晉公族。

## 傳
春秋時，晉公族之中有封於羊舌者，故謂羊舌氏。羊舌氏之一人曰羊舌肸，字叔向，以博學、德高而名於列國，乃晉太傅，名賢。晉君則以楊城封之，故又謂楊肸。楊肸有子曰伯石，字食我。楊食我又與祁奚之孫祁盈為友。晉頃公十二年，祁盈之二臣祁勝與鄔芷相易妻子。盈以二人囚之。大夫荀躒得祁勝之賂，乃至晉頃公處言盈私執二臣，頃公遂執祁盈矣。楊食我以晉侯所事不公，則為祁家殺祁勝與鄔芷。頃公怒，使諸家公卿滅祁、羊舌兩族，殺祁盈及楊食我，其地分之。食我子孫奔華，則以地為姓，遂為**楊氏**，奉楊食我為楊氏之祖。

## 家世
晉武公子楊伯僑，生文，文生突，羊舌大夫也。又云，晉之公族食邑於羊舌，凡三縣，一曰銅鞮，二曰楊氏，三曰平陽。突生職，職生五子，赤、肸、鮒、虎、季夙。赤字伯華，為銅鞮大夫，生子容。肸字叔向，亦曰叔譽，鮒字叔魚，虎字叔羆，號羊舌四族。叔向，晉大傅，食采楊氏，其地平陽楊氏縣是也。叔向生伯石，字食我，以邑為氏曰楊氏，黨於祁盈，盈得罪於晉，並滅羊舌氏。叔向子孫逃於華山仙穀，遂居華陰。

分類:周列傳
明 (蛤蜊)

**明**者，一北極蛤也。多細胞動物至壽者也。初估四百零五歲，當生於明萬曆，後更於五百零七歲，乃弘治二年，故名「明」。

二〇〇六年，冰島海底覓之，取之究，不察其壽，凍櫃置之，撬之以究，卒。

## 據

分類:動物
漢勃海孝王

**漢勃海孝王**，名鴻，章帝曾孫，千乘貞王伉之孫，樂安夷王寵子也。安帝崩，鴻始就國。鴻生質帝，質帝立，梁太后下詔，以樂安國土卑溼，租委鮮薄，改封鴻勃海王。立二十六年薨，諡為孝王，無子，太后立桓帝弟蠡吾侯悝為勃海王。

### 家屬
*曾祖父 漢章帝 
*祖父 千乘貞王伉
*父 樂安夷王寵
*子 漢質帝
帝發

**帝發**，**姒**姓，又作**敬**、**敬發**、**惠**、**發惠**。夏主，皋子。皋崩，嗣，凡七年。

《史記》、《竹書》、《帝王世紀》作皋生發，發生桀。《世本》作帝皋生發及桀。

皋十一年，葬於安邑。子發嗣。

發元年，諸夷、淮夷賓於王門，再保庸會於上池，來朝獻舞。

發時，拔擢關龍逄。

發七年，陟。泰山震。發崩，其子履癸嗣。履癸者，桀也。

## 宗室
祖孔甲，父皋，子桀。

分類:夏本紀
南朝

*朝廷而在南者也。
* 中國南北朝時代，華南四朝：劉宋、南齊、南梁、南陳，號為'''南朝'''。隋開皇九年南下滅陳，一統天下，南北朝終。
* 日本南北朝時代，吉野大覺寺統之朝廷。
* 越南南北朝時代之**[[後黎朝]]**。
* 古之越南號中國為北朝，自號南朝。
## 兼查
* 南北朝 (釋義)
谷歌鉻

**谷歌鉻**，瀏覽器也，谷歌創之於西元二千又八年。鉻者，化學元素，又瀏覽器外框者，嘗以鉻謂之。本火狐之術，輔以爪哇手稿引擎而成。今用者眾，至一八年首季，上網者用之，百中有六十六。

分類:網頁瀏覽器
晉愍帝

**晉孝愍皇帝**諱**鄴**，字**彥旗**，武帝孫，吳孝王晏也。晉朝皇帝。懷帝崩于平陽，帝卽位於長安，播遷之後，徒守虛位。在位四年。劉曜陷長安，帝出降。劉聰以帝為光祿大夫，封懷安侯。明年，聰宴羣臣，使帝行酒洗爵。辛賓抱帝大哭，聰斬之，遂弑帝，元帝諡帝曰愍。

## 據
*房玄齡《晉書》
晉廢帝

**晉廢帝海西公**諱**奕**，字**延齡**，成帝子，哀帝母弟也。晉朝皇帝。初封東海王，哀帝崩，太后迎帝嗣位。桓溫枋頭之敗，欲立威於朝，乃詣建康。諷太后廢帝為東海王，後降海西公。在位六年，徙居吳，孝武帝太元十一年卒。

## 據
*房玄齡《晉書》
宋前廢帝

**宋前廢帝**諱**子業**，小字**法師**，孝武帝長子也。劉宋皇帝。性狷暴，嗣位後凶悖日甚。大臣宗室，誅殺相繼。時有訛言云湘中出天子。帝將南巡荆湘以厭之，欲誅諸叔然後發。湘東王彧密結帝左右壽寂之等，弑帝於華林園，年十七，在位一年。

## 據
*沈約《宋書》
揚雄

有框|右|揚雄
**揚雄**，字**子雲**。漢學者，蜀郡成都人。

## 傳
漢甘露元年生。雄少而好學，然甚口吃，博覽群書，長於辭賦。年四十餘，始遊京師，以文見召，奏《甘泉》、《河東》等賦。成帝時為給事黃門郎。王莽時為大夫，校書於天祿閣。雄嘗尊司馬相如。所謂「歇馬獨來尋故事，文章兩漢愧楊雄」。劉禹錫《陋室銘》中有「西蜀子雲亭」，西蜀子雲者即為雄也。

雄後以賦為雕蟲篆刻，壯夫不為，轉治哲學。如《論語》而作《法言》，擬《易經》而作《太玄》。遂以「玄」為物本之說。有人笑之，乃作《解嘲》。以自寬，又作《逐貧賦》。新莽天鳳五年卒。卒葬成都郫縣友愛鎮子雲村南二里，一作**子雲墳**。其墓為漢磚室墓，圓形，封高約八尺，墓週二百四十三尺。

## 家世
其先出自有周伯僑者，以支庶初食采於晉之揚，因氏焉，不知伯僑周何別也。揚在河、汾之間，周衰而揚氏或稱侯，號曰揚侯。會晉六卿爭權、韓、魏、趙興而范中行、知伯弊。當是時，逼揚侯，揚侯逃於楚巫山，因家焉。楚漢之興也，揚氏溯江上，處巴江州。而揚季官至廬江太守。漢元鼎間避仇複溯江上，處岷山之陽曰郫，有田一廛，有宅一區，世世以農桑為業。自季至雄，五世而傳一子，故雄亡它揚於蜀。

## 引據
《漢書·卷八十七·列傳第五十七》

分類:漢列傳
宋明帝

**宋明帝**諱**彧**，字**休景**，小字**荣期**，文帝十一子也。劉宋皇帝。封湘東王，弑廢帝子業嗣位。好讀書，在藩時撰江左文章志，續衛瓘所注論語。然好鬼神，多忌諱，忍虐好殺，翦滅宗室，自奉過度，民不堪命。在位八年崩，諡明，廟號太宗。

## 據
*沈約《宋書》
宋後廢帝

**宋後廢帝**諱**昱**，字**德融**，小字**慧震**，明帝長子也。劉宋皇帝。帝母李道兒妾，明帝納之，故人呼帝為李氏子，嗣位後，每微行。蕭道成陰結帝左右楊玉夫、楊萬年。使伺機便。會帝至新安寺偷狗飮酒。醉還仁壽殿寢，玉夫、萬年弑之，年十五，在位四年。追廢為苍梧王。

## 據
*沈約《宋書》
二氧化硫

**二氧化硫**（式書SO2），硫之氧化物也。室溫常壓之下，其形為氣，加之以壓，或以寒，其形遂為液。二氧化硫者，大氣污染物，性有毒。

## 製
二氧化硫者，硫之燃燒得之。
: S + O2 = SO2

並亞硫酸鹽與強酸者，亦可得之。
: SO32− + 2 H+ = SO2 + H2O

分類:氧化物
楊仁輅

**楊仁輅**，唐駙馬，出**弘農楊氏**，弘農華陰人也。其事於史無載，尚太宗第十三女晉安公主，官拜駙馬都尉。晉安公主初配韋思安，不知何故改嫁仁輅也。薨於安佚，為土民所念，其事散於諸史。

分類:唐列傳
楊錞

**楊錞**，江蘇鎮洋人。清官員，同進士出身。道光二十六年丙午科舉人，二十七年中進士，列三甲第八十三名，與張之萬、沈桂芬、李鴻章、沈葆楨等同年也。官至江西南安府知府。嘗纂修《南安府志補志》十二卷。

分類:清列傳
李啟銘之禍

**李啟銘之禍**肇乎庚寅年之重陽，時河北傳媒學院有學子李啟銘，飲甚而駕，經河北大學，不辨其方，遂致一生陳曉鳳身死，一生張晶晶左足被傷。李氏醉中，猶欲走，復出狂言：「汝欲責吾自取，吾父，李剛是也！」由是，中國網路一時嘩然，或有好事者以「吾父李剛也」為詩。然則是年臘月廿七，李氏伏刑六年，其父剛亦為中央所逐。

## 攷

分類:中華人民共和國紀事
南京夫子廟

**夫子廟**，又稱**孔廟**、**文廟**、**文宣王廟**，居貢院街西，秦淮河陽，為祭孔之地。
縮圖|南京夫子廟
晉咸康三年始建。宋景祐元年，於東晉學宮前建孔廟，以冀士子遵先師之教誨。六朝至明清，多有公侯戚畹，宗師王孫居此，乃至烏衣子弟，翩翩裘馬，四海賓遊，挾彈吹蕭，故有「六朝金粉」之說。宋建炎年間毀於兵，紹興九年復建，稱建康府學。明初為國子學，並上元、江寧，後為應天府學。清咸豐年間復毀於兵，同治八年復建。抗日時遭日軍焚，大毀。後於一九八四年起復建東、西市等，漸復往日風貌。

秦淮穿院而過，河房夾秦淮而居。夏日淮水盈漫，多有畫船簫鼓之遊。《板橋雜記》載：「秦淮鐙船之盛，天下所無。兩岸河房，雕闌畫檻，綺窗絲障，十裏珠簾……薄暮須臾，鐙船畢集，火龍蜿蜒，光耀天地，揚槌擊鼓，蹋頓波心。」舊院於貢院遙對，原為才子佳人而設。金陵桃葉渡，順治初，一縣令建橋其上，榜曰「利濟青溪長板橋」，明末，為工部葛寅亮所毀。今已復建。

內有照壁、泮池、牌坊、聚星亭、魁星閣、欞星門、大成殿、明德堂、尊經閣等。一九九一年，評「全國旅遊勝地四十佳」。

近有釣魚巷，有河房以供遊燕，古有風月作坊。復有桃葉渡在青溪曲處，對岸為禦河房，相傳前明威武南巡，曾駐，今改茶坊。

元宵之際，有金陵燈會，遊人如織，燈船畢集，火龍蜿蜒，有「秦淮燈彩甲天下」之譽。
## 據
莫愁湖

**莫愁湖**，居建邺，秦淮河西，近鄰南湖、綠博園，為六朝勝迹，有「金陵四十八景之首」「金陵第一名勝」之譽。昔有妓盧莫愁家此，故名莫愁。
縮圖|莫愁湖景
隋、唐前，江自城西過，與秦淮會于石頭城下，後江徙北流，徒留淤地與諸澤、陂、湖，莫愁湖為其大者。

南唐時稱橫塘，以其傍石頭城，故亦稱石城湖。明時，傳太祖與徐天德弈于勝棋樓，诏以為「湯沐邑」，並賜天德。明亡後，莫愁湖荒蕪，樓閣傾頹，或存一二廳榭，皆坍塌矣。清乾隆五十八年，江寧知府李堯棟者，自捐俸銀，複建郁金堂、蘇合廂，辟建湖心亭。樓台間，湖沼畔，雜植花柳，斯湖複盛隆如昔，兼以「莫愁煙雨」列「金陵四十八景」之首，清鄭板橋贊其景雲：「湖柳如煙，湖雲似夢，湖浪濃于酒」。咸豐六年，樓閣亭榭及花柳皆毀于戰火。同治十年，曾伯涵複建湖心亭、勝棋樓、郁金堂、賞荷亭、光華亭等，廣植花柳蓮荷。孟夏之月，荷葉接天，成一大觀。

民國三年，巡按韓國鈞撥官錢修葺樓台，並于西南隅拓地築亭，編茅引泉。民國十七年一月四日，南京特別市市政府公園管理處始治斯湖，並辟為公園，于二十一年複修。後值日軍侵南京，湖床淤，花柳凋零，樓台頹圮。可遊者，僅郁金堂、勝棋樓一隅耳。

一九五一年，列「第一區人民公園」，次年，複修勝棋樓、郁金堂、賞荷廳、風來閣等。一九五八年始浚湖，建湖心島，廣植竹林、黑松等，修葺待渡亭、六角亭、湖心亭等，自此湖景大變。

一九八一年，海棠花會始建，至今已二十七載矣。後有燈會、賞月，遊人不辍，伛偻提攜，往而不絕。

分類:吳越地理志
陳廢帝

**陳廢帝**諱**伯宗**，字**奉業**，小字**藥王**，文帝長子也。南陳皇帝。文帝崩，即皇帝位，仁弱無人君之器。政刑皆歸冢宰。安成王頊僭太后稱文帝遺志而廢之。在位二年。太建二年卒，時年十九。

## 據
*姚思廉《陳書》
日本略字

大和常以漢字筆畫甚多為苦，故而有**略字**以簡之。然則國檢非之，萬國碼或有不載者。

## 舉隅
縮圖|500px|置中|略字種種
蓋略字種種，其法不一，不可勝數。

有以符記代漢字，若「」代複字，「」代「」，「」代「」。有以同音字代者，若「」代「」，「」代「」。有省筆而代者，則多焉，若上圖所示皆然。

## 兼查
*二簡字
那珂川市

**那珂川市**處日本福岡縣。

## 沿革
平成三十年，筑紫郡那珂川町爲那珂川市。而筑紫郡廢。

## 據

## 它典
* 那珂川市政府

分類:九州地方區劃‎
戊戌變種

戊戌年十月十九日，中華人民共和國格致家賀建奎，以校改遺傳子之法，作孿生女，命曰露露、娜娜，計免於艾滋。事出，人民網稱之免疫為天下先。後不虞天下大嗔，或謂天生德也，變之不道，以人易獸，孰不可忍；或謂人擇種質，必富人專之，則窮黎翻身無日矣，恨不身先；或請殺嬰，不殺亦夭其嗣，以全人性之美，以杜萬國之口。學林於艾滋病，固免疫有術，而此行輕率，遺患無窮。且遺傳子之人擇，亦未足信，猶有脫靶效應之困也。翌日，科技部謂「既令禁止，將處理」。
楊伯僑

**楊伯僑**，**姬**姓，僑亦作**橋**、**喬**，一名**文實**。晉獻公弟，晉武公次子。嘗為中大夫。

## 傳
晉孝侯十五年生。惠公四年，周襄王念其先人之功，仍封伯僑於楊，為**楊侯**，繼乃祖爵位，諡曰**賢敬**。伯僑長子文，一名遜，襲侯爵。文子名突，官拜羊舌大夫，食於羊舌，故又謂羊舌突，轄銅鞮、楊氏、平陽三邑。晉悼公時，叔向以博學，拜為太子彪之傅，太子彪立，是為平公，叔向以上大夫為太傅。其後，名馳於晉及諸國，乃春秋時有識之君，叔向子名伯石，字食我，號曰楊石，為晉之上卿，以罪晉而遭害，子孫居華山仙穀，後居華陰也。

## 家世
晉武公子伯僑生文，文生突，羊舌大夫也。又云晉之公族食邑於羊舌，凡三縣：一曰銅鞮，二曰楊氏，三曰平陽。突生職，職五子：赤、肸、鮒、虎、季夙。赤字伯華，為銅鞮大夫，生子容。肸字叔向，亦曰叔譽。鮒字叔魚。虎字叔羆，號「羊舌四族」。叔向，晉太傅，食采楊氏，其地平陽楊氏縣是也。

## 引據
《新唐書·宰相世系表》

分類:周列傳
俞伯僑

**俞伯僑**，唐書家，代宗時人。工八分書，大曆六年嘗書《唐呂府君勅葬碑》。

## 引據
《金石錄》

分類:唐列傳
吳廣

**吳廣**者，其人有三。
*戰國趙惠后之父吳廣 (戰國)
*張楚假王吳廣 (張楚)
*明臣吳廣 (明)
吳廣 (戰國)

**吳廣**，趙惠后之父，居古城大陵。趙武靈王十六年，秦惠王薨。武靈王遊大陵。他日，王夢見處女鼓琴而歌詩曰：「美人熒熒兮，顏若苕之榮。命乎命乎，曾無我嬴！」异日，王飲酒樂，數言所夢，想見其狀。吳廣聞之，因夫人而內其女娃嬴。孟姚也。孟姚甚有寵於王，是為惠后。

## 引據
《史記·卷四十三·趙世家第十三》

分類:周列傳
蕭昭業

**齊鬱林王**諱**昭業**，字**元尚**，武帝太孫，文惠太子長懋長子。南齊第三帝也。永明中太子卒，立為皇太孫。武帝崩，即皇帝位，时年二十一歲。次年改元隆昌。為蕭鸞所弑。廢為鬱林王。

## 據
*蕭子顯《南齊書》
蕭昭文

**齊海陵王**諱**昭文**，字**季尚**，武帝之孫，文惠太子長懋次子。南齊第四帝也。鬱林即廢，蕭鸞奉昭文繼統。帝在位，起居飲食，皆諮鸞而後行。在位四年，鸞篡，廢為海陵王，尋弑之，諡恭。

## 據
*蕭子顯《南齊書》
蕭棟

**蕭棟**，字**元吉**，昭明太子之孫，豫章王歡長子。南梁第三帝也。初嗣豫章王，侯景廢簡文帝，奉棟為主。棟與妃張氏鋤葵，而法駕奄至，棟驚不知所為，泣而升輦。即皇帝位，改元天正。未幾行禪讓，封淮陰王。鎖於密室，景敗，得出，為宣猛將軍溺殺於水中。

## 據
*姚思廉《梁書》
蕭淵明

**蕭淵明**，字**靖通**，梁武帝兄懿之五子，初嗣須陽侯。太清中即納侯景，武帝詔淵明率軍趨彭城圖進取，度淮未幾，魏軍破之。盡俘其眾，執淵明送晉陽。北齊天保五年，梁元帝為西魏所滅。齊文宣帝詔立淵明為梁帝，遂稱尊號。改承聖四年為天成元年。梁太尉陳霸先襲殺王僧辯，奉晉安王方智，是為敬帝。以淵明為太尉，奉表朝廷。詔徵淵明仍稱藩，將遣使送之入北齊。會疽發背死。諡閔。

## 據
*姚思廉《梁書》
周文

**周文**，秦末義軍之將。即**周章**，陳縣人。戰國末，嘗為項燕軍視日，掌推時辰吉凶。嘗事春申君，自謂知兵法。二世元年，陳勝號王，授將軍印，西向擊秦。行軍至函谷關，有車千乘，兵數十萬，尋進戲亭。秦令少府章邯引兵反撲之。其孤軍懸，乏戰，遂敗退出關，軍次曹陽，又至澠池。邯追兵複至，其敗而自殺。

## 引據
司馬遷·《史記·卷四十八·陳涉世家第十八》

分類:秦列傳
武臣

**武臣**，陳人，秦末義軍之將，隸陳王勝、後自立，號**趙王**。

## 傳
秦末，陳勝、吳廣以義軍立張楚國，其將張耳、陳餘請兵攻趙。勝許，遂命武臣為將軍，張耳、陳餘為左右校尉，率兵三千以奪趙。武臣率軍自白馬津渡河北趣，次第間得數萬人，連下趙十餘城。趙之秦官見武臣軍盛，而武臣以蒯通之計，遂不戰而得三十餘城。武臣遂引軍據邯鄲。二世元年八月，從張耳、陳餘之言，立為趙王。及自立，其不受勝制，卻從西擊秦之號，而擇北取燕地。遂致周文軍敗也。二年，為其將李良所弑。

## 引據
*司馬遷·《史記·卷四十八·陳涉世家第十八》
*司馬遷·《史記·卷八十九·列傳第二十九》

分類:秦列傳
鍾惺

**鍾惺**，字**伯敬**，竟陵人。萬曆三十八年進士。授行人，稍遷工部主事，尋改南京禮部，進郎中。擢福建提學僉事，以父憂歸，卒於家。惺貌寢，羸不勝衣，為人嚴冷，不喜接俗客，由此得謝人事。官南都，僦秦淮水閣讀史，恒至丙夜，有所見即筆之，名曰《史懷》。晚逃於禪以卒。

自宏道矯王、李詩之弊，倡以清真，惺復矯其弊，變而為幽深孤峭。與同里譚元春評選唐人之詩為《唐詩歸》，又評選隋以前詩為《古詩歸》。鍾、譚之名滿天下，謂之竟陵體。然兩人學不甚富，其識解多僻，大為通人所譏。

## 據
《明史·鍾惺傳》

分類:明列傳
昆吾

**昆吾**，顓頊之後，吳回之孫，陸終長之字，己姓，本命樊，黃帝陶正也。

分類:夏商列傳
昆吾 (釋義)

*陶正昆吾氏，請閱**[[昆吾]]**；
*蜀地堅石，請閱**[[琨珸]]**；
*大秦利器，請閲**[[金剛石打磨刀|錕鋙劍]]**；
*山名，請閲**[[昆吾山]]**。
余天錫

**余天錫**字**純父**，慶元府昌國人。丞相史彌遠延為弟子師，性謹願，絕不預外事，彌遠器重之。是時彌遠在相位久，皇子竑深惡之，念欲有廢置。會沂王宮無後，丞相欲借是陰立為後備。天錫秋告歸試於鄉，彌遠曰：“今沂王無後，宗子賢厚者幸具以來。”

天錫絕江與越僧同舟，舟抵西門，天大雨，僧言門左有全保長者，可避雨，如其言過之。保長知為丞相館客，具雞黍甚肅。須臾有二子侍立，全曰：“此吾外孫也，日者嘗言二兒後極貴。”問其姓，長曰趙與莒，次曰與芮。天錫憶彌遠所屬，其行亦良是，告於彌遠，命二子來。保長大喜，鬻田治衣冠，心以為沂邸後可冀也，集姻黨，且詫其遇以行。

天錫引見，彌遠善相，大奇之。計事泄不便，遽複使歸。保長大慚，其鄉人亦竊笑之。逾年，彌遠忽謂天錫曰：“二子可複來乎？”保長謝不遣。彌遠密諭曰：“二子長最貴，宜撫於純父家。”遂載與歸。天錫母朱為沐浴、教字，禮度益閑習。未幾，召入嗣沂王，迄即帝位，是為理宗。

嘉定十六年舉進士，曆監慈利縣稅，籍田令，超授起居舍人。遷權吏部侍郎兼玉牒所檢討官，兼崇政殿說書。遷戶部侍郎兼知臨安府、浙西安撫使。試戶部侍郎，權戶部尚書，皆兼知臨安府。升兼詳定勑令官，以寶文閣學士知婺州，仍舊職奉祠。起知寧國府，進華文閣學士，知福州。

召為吏部尚書兼給事中兼侍讀。疏奏：“臣荷國恩，起家分閫，旋蒙趣覲，躐玷邇聯。時權禮部侍郎曹豳實在諫省，蓋嘗抗疏謂用臣大驟。臣與豳交最久，相知最深，今觀其所論，于君父有陳善之敬，友朋有責善之道。而豳遂遷官，臣竟汙要路。豳以不得其言，累疏丐去。夫亟用舊人而遂退二莊士，則將謂之何哉！豳老成之望，直諒多益，置之近班，可以正乃辟，可以儀有位。欲望委曲留行，使之釋然無疑，安於就職，則陛下既昭好賢之美，而微臣亦免妨賢之愧。”帝從之。

嘉熙二年，拜端明殿學士、同簽書樞密院事。尋拜參知政事兼同知樞密院事，封奉化郡公。授資政殿學士、知紹興府、浙東安撫使。以觀文殿學士致仕。朱氏亦封周、楚國夫人，壽過九十。將以生日拜天錫為相，而天錫卒。贈少師，尋加太師，諡忠惠。

弟天任為兵部尚書。兄弟友愛，方貧時率，更衣以出，終歲同衾。從子晦，曆官尚書，出帥全蜀，嘗置義莊，以贍宗族；然在蜀以違言論知閬州王惟忠死，士論少之。
一八七〇年

## 大事
* 五月廿五日—大英帝國愛爾蘭自治運動。
* 六月廿一日—天津教案。
* 七月十九日—普法戰爭。
* 九月二日—法國於色當會戰兵敗，拿破崙三世出降。
* 九月四日—巴黎革命，重建共和，史稱法蘭西第三共和國。

## 生
* 四月十日—列寧，俄國革命家（一九二四年逝世）
* 八月廿一日—蒙特梭利，意大利教育家（一九五二年逝世）
* 九月廿六日—克里斯蒂安十世，丹麥國王。（一九四七年逝世）
* 十月廿五日—埃德温·泰勒·波洛克，美國海軍職業軍官（一九四三年逝世）

## 卒

* 六月九日—查爾斯·狄更斯，英國作家。
* 八月廿二日—馬新貽，清朝兩江總督，遇刺而死。
* 十月十二日—羅伯特·李將軍，美利堅聯盟國軍隊之總司令。
* 十二月五日—大仲馬，法蘭西作家。
呂臣

**呂臣**，秦末人，從陳勝，為將軍。

## 傳
約秦王政十二年生。二世元年九月，呂臣始為陳勝之中涓。二年一月，勝為莊賈所弑，呂臣立蒼頭軍於新陽，複陳，殺莊賈，複張楚。二月，秦軍複攻陳，呂臣敗走，既而，呂臣複與英布合，反攻秦，破秦於青波，又複陳縣。十月，項梁於定陶戰歿，呂臣將兵屯彭東。十一月，楚懷王自盱臺至彭城，奪其兵柄，並改為楚司徒。漢高祖四年十一月，呂臣從高祖。惠帝四年，呂臣襲其父之**新陽侯**。文帝前元七年，呂臣薨。

## 引據
*司馬遷·《史記·卷四十八·陳涉世家第十八》
*司馬遷·《史記·卷七·項羽本紀第七》

分類:秦列傳
王子頹

**王子頹**，莊王庶子，母姬姚，頹有寵。及惠王即位，奪其大臣蒍國之田以為囿，故大夫邊伯、子禽、祝危、詹父、蒍國等五人作亂，謀召燕、衛之師，伐惠王。惠王奔溫，居鄭之櫟，立僖王弟子頹為王，遂享諸大夫樂及遍舞。鄭、虢君怒。四年，鄭與虢君伐殺子頹，復立惠王。

## 據
*《左傳》
王根英

縮圖|王根英
**王根英**，本名**庶心**，上海楊浦人也，光緒三十二年生。嘗與中國共產黨第五次全國代表大會。夫陳賡。

民國三年初入紗廠做工，四年，入日商所立之恆豐紗廠，八年，始於義和夜校讀書。

十二年，轉入英商所立之怡和紗廠，並學于思恩義務夜校，時識陳賡。

十三年，聯怡和紗廠工人，興罷工，所求得遂，而後任怡和紗廠工會主席。次年加入中國共產黨。

十四年，將怡和紗廠7500名工人預示威遊與總同盟罷工。同年，為廠方捕，後得救出獄，復領罷工。

十五年，赴廣州與第三次全國勞動大會，參怡和紗廠紀五卅運動週年之罷工，鬥畢而去，先後掌中共楊浦部委之女工與上海總工會結事。會上海工人為配北伐進之三仗義，並選為上海特別市臨時市政府委員。

十六年，會上海工人為配北伐進之三仗義，並選為上海特別市臨時市政府委員。同年，赴武漢與中國共產黨第五次全國代表大會。五月成婚於漢口。四一二後，於滬轉至隱蔽戰線。

廿一年，一二八上海抗戰中，結滬東工救護隊至抗日前事。

廿二年於滬見囚，廿六年得釋，同年赴延安，入陝甘寧邊區黨校就學。

廿七年，調太行山區八路軍第一二九師供給部，任財經幹部學校政治指導員。

廿八年三月八日，於河北南宮遭倭襲之，歿，年三十三。

分類:中華民國列傳
周貞定王

**周貞定王**，姬姓，諱**介**，周之第二十八王，東周第十六王，元王之子也。元王八年，元王崩，子貞定王介立。貞定王十六年，三晉趙、魏、韓滅智伯，分其地。二十八年，貞定王崩，子去疾立，是為哀王。哀王即位三月，弟叔袭杀之，立为思王。思王即位五月，弟隗攻杀之，立为考王。考王封弟揭為西周公。
## 據
*司馬遷《史記》
主體紀元

[縮圖|一朝鮮之[醫院，使主體紀元者]]
**主體紀元**，或謂**主體曆**，朝鮮民主主義人民共和國之曆也，肇乎公曆一九九七年，以追金日成之德也。主體紀元，以金氏生辰年之一九一二年為元年，月、日與公曆同。

朝鮮主體紀元，其紀年之數，同乎中華民國之民國紀元、日本國之大正紀元。

## 兼查

* 民國紀元
* 大正
* 主體思想

分類:紀年
周匡王

**周匡王**，姬姓，諱**班**，周之第二十王，東周第八王，頃王之子也。

頃王六年，頃王崩，子匡王班立。匡王二年，宋殺昭公立文公。匡王四年，魯文公薨，東門襄仲殺嫡立庶為宣公。齊人殺懿公，立惠公。匡王五年，晉趙盾救陳宋，伐鄭。匡王六年，趙穿弒晉靈公，趙盾立晉成公。匡王崩，弟瑜代立，是為定王。

## 據
*司馬遷《史記》
周簡王

**周簡王**，姬姓，諱**夷**，周之第二十二王，東周第十王，定王之子也。定王二十一年，定王崩，子簡王夷代立。簡王八年，晉秦麻隧之戰。簡王十一年，晉楚鄢陵之戰。簡王十三年，晉殺其君厲公，迎子周於周，立之為悼公。十四年，簡王崩，子靈王泄心立。
## 據
*司馬遷《史記》
周靈王

**周靈王**，姬姓，諱**泄心**，周之第二十三王，東周第十一王，簡王之子也。簡王十四年，簡王崩，子靈王泄心立。靈王十四年，晉悼公薨。靈王十五年，晉楚湛阪之戰。靈王二十一年，孔子生。靈王二十二年，穀、洛斗，將毀王宮。欲壅之，太子晉諫曰不可。靈王二十四年，齊崔杼殺其君莊公，立景公。靈王二十六年，晉楚宋齊魯陳蔡衛鄭，弭兵之會。靈王二十七年，靈王崩。子景王貴立。
## 據
*司馬遷《史記》
朱博

**朱博**，字**子元**，漢杜陵人。

## 傳
家貧，少時給事縣為亭長，稍遷為功曹，剛直好義，好交遊。時前將軍蕭望之子育、御史大夫陳萬年子咸由公卿子著材知名，博皆與之相善。陳咸為禦史中丞，以泄禁中之言而罪，系獄。朱博辭官，潜步至廷尉府中，得咸之獄。咸被拷問，傷重，博偽醫於獄，得見陳咸，盡得其所犯之罪。卒免咸者死。咸得論出，而朱博以事名。

成帝時，曆位冀州刺史、琅琊太守、左馮翊、大司農、犍為太守、光祿大夫、廷尉、後將軍。哀帝時，為京兆尹、大司空、御史大夫。建平二年，博以劾丞相孔光，遂為丞相，封**陽鄉侯**。其為人儉廉，敢誅殺，而賓客滿門。以附傅太后，劾大將軍傅喜，為帝遣廷尉問之，博乃自殺。

## 引據
《漢書·薛宣朱博傳》

分類:漢列傳
侯延廣

**侯延廣**，宋汾州平遙人。侯益之孫，仁矩之子。

## 傳
晉開運三年生。驍勇善射，以蔭補西頭供奉官，嘗隨黨進討太原，後為護延州軍兼緣邊巡檢。西北有邊患，遷崇儀副使，充同、鄜、坊、延、丹緣邊都巡檢使。到官，胡人聞之不敢為寇。淳化二年，李繼遷擾夏臺，以延廣為獎州刺史、知靈州，從李繼隆率師問罪，逐繼遷，留西北，拜延州鈐轄、同知州事兼緣邊都巡檢使，受誣而去官，其後，繼遷複為之寇，複鎮靈州，拜寧州團練使、知靈州兼兵馬都部屬，至道二年，病，卒於任。

## 宗族
### 祖
侯益

### 父叔兄弟
*父：侯仁矩
**子：侯延之
*大伯：侯仁願
**子：侯延濟
*三叔：侯仁寶
**子：侯延齡
**子：侯延世
*四叔：侯仁遇
*五叔：侯仁興

### 子孫
*子：侯紹隆
**子：侯宗亮

## 引據
《宋史·列傳第十三》

分類:宋列傳
王豐

**王豐**，字**厚生**，清山陰人。工書法，善篆刻。兼畫蘭、竹、花卉。

## 引據
《越中曆代畫人傳》

分類:清列傳
王月

**王月**，一作**王月生**，字**微波**，明人，乃朱市名姬。善楷書，畫蘭竹水仙，會吳歌，好茶。

分類:明列傳
楊務廉

**楊務廉**，唐工匠。

## 傳
有巧思，善營宮殿樓臺。中宗時，造長甯安樂宅倉庫成，特授將作大匠。袁恕己恐帝奢侈遊樂，故數劾務廉，中宗遂貶務廉為陵州刺史，後坐贓數千萬而免官。

楊務廉在沁州時嘗造一木人，其狀類僧，手執一碗，自能行乞。又上章，奏開陝州三門，鑿山燒石，岩側施棧道牽船。河流湍急，所顧夫並未與價值，苟牽繩一斷，棧梁一絕，則撲殺數十人，取顧夫錢糴米充數，即注夫逃走，下本貫，禁父母妻子。其牽船夫，皆令系二銽子胸背，落棧著石，百無一存。道路悲號，聲動山谷，皆稱楊務廉為**人妖**。天生此妖，以破殘百姓。

## 引據
《朝野僉載》

分類:唐列傳
洋樂

[thumb|350px|洋樂作曲者，序乎左右：<br />列一：[維瓦爾第、巴哈、韓德爾、莫札特、貝多芬;列二：羅西尼、孟德爾頌、蕭邦、華格納、威爾第;列三：施特勞斯、布拉姆斯、比才、柴可夫斯基、德弗札克;列四：格里格、埃爾加、拉赫曼尼諾夫、蓋希文、哈恰圖良]]

**洋樂**，又言**古典音樂**，西洋從藝之樂也，兼有宗教、凡俗之題。蓋始乎六稘迨今也。有樂則，熟成乎一五五〇至一千九百年者，謂曰共曉。

有譜記法，定音高緩急，示節奏拍子，亦有飾音，通淺疏者而示之。又有力變，蓋心領神會而少書之。洋樂者，器樂為盛，不以歌曲為首，頗異風行之流也。

## 徵
洋樂多變，歷以諸代，難有共徵。唯可比諸類之樂，列洋樂獨有之徵也。

### 記
洋樂譜記之細，音高節奏、聲部相協、力度變化，俱有示之。力度變化之微，實難譜之，亦多演之從已。譜記之法，為繁雜之品而出。巴哈賦格，以對位法，織諸譜為一，而不失相協也。。

### 器

洋樂之聲，多襲古器，至十八、九稘，編器為團，為管弦樂團。而有鋼琴，大鍵琴和管風琴之類，擅獨奏也。洋樂者，顯於樂團，類以四組、曰弦器、曰木管、曰銅管、曰擊器。又有管樂團，獨缺弦器。

### 式
風行之樂主歌曲，而洋樂重於器也，有列協奏、交響、奏鳴、成組、習練 、交響詩、歌劇諸類。

作曲之人，用其智，訴以情，諸感交雜，使曲成。亦有諸傑作，屢演樂想，可見乎賦格 、奏鳴之曲。

### 技
作曲之人，見技於曲中，奏樂者，又欲展其技。洋樂學究，亦盈乎諸塾校矣。

### 繁
欲奏洋樂，須有視奏，並樂團之協力，又識調性協音、演奏實踐，精各代各家諸作之風矣。

作品之繁複，在乎其所用技掚，多有用對位法、主題、樂句、和聲、轉調、織體、音樂形式者。交響、協奏、歌劇、清唱劇諸類，併以句、段、章所生也。析以曲式，可辦而瞭之，究樂人之之風也。

## 史

洋樂者，究自古希臘，並教會禮樂。古希臘亞、畢二氏，已有究之，又出阿夫洛斯管並里拉琴，遞化以今世之器。希臘之樂，止乎大秦傾覆，少有遺作。爾後之年，概分如下：
*初洋樂：中世紀（五百至千四年），文藝復興（千四年至千六年），巴洛克（千六年至千七百五十年）。
*共曉：巴洛克（千六年至千七百五十年），古典（千七百五十年至千八百三十年），浪漫派（千八百又四年至千九百十年）。
*現代、當代：現代（千八百九十年至千九百三十年），印象派（千八百七十五或千八百九十年至千九百二十五年），新古典（千九百二十年至千九百五十年，二千年至今），極端現代（千九百三十年至今），後現代（千九百三十年至今），實驗（千九百三十年至今），當代（千九百七十五年至二千年）也。

上述諸代，僅以粗估，亦有疊代，樂人並諸代之風，亦未必侔。巴洛克音樂，愛行對位、賦格，而海頓亦行之，卻歸為古典主義樂人也。貝多芬、布拉姆斯、孟德爾頌、布魯克納亦愛用之，唯亦須顧諸樂徵，故亦歸浪漫樂人也。

## 類
*交響曲：樂章有幾，管弦樂團所奏。
*交響詩：樂章得一，管弦樂團所奏。
*奏鳴曲：器樂所書，亦有樂章三四。
*協奏曲：有器眾，或以樂隊，協而奏之，樂章三四。
*歌劇、清唱劇：主詠唱，輔以樂，訴戲情也。
*神劇、彌撒、安魂曲：與歌劇為類，訴基督之事也。
*芭蕾舞劇：主舞，輔以樂，訴戲情也。
*合唱：立有聲部，行旋律眾而併詠之。
*聲樂作品：主獨/二詠唱，輔以鋼琴奏之。
*樂器獨奏作品：主器樂一，樂章可多亦可寡，可奏乎閣內。
*室內樂：有器少幾，奏乎閣內。
*組曲：亦器樂所書，樂章多寡不一。

## 攷

*
分類:基礎之文
互聯網第一交響曲

**《互聯網第一交響曲「英雄」》**，交響曲也，譚盾所創，二〇〇八年作，優管首演天下。時邀曰辦優管交響樂團於次年，故作成。先有倫敦交響樂團為範，傳於優管，以徵樂人。二〇〇九年四月十五日，優管樂團首演於紐約卡內基大廳。

後，有邀香港中樂團，奏之以中樂。樂團指揮周熙杰，纂譜奏之，名《網路交響曲—英雄》，亦傳優管。至二〇一〇年一月，譚盾親操樂團，首演於香港大會堂。

「英雄」名之，範貝多芬也，亦有同名之作也，亦可見二曲有旋律之侔。又用車輪鼓、輪轂罩為擊器，曰煞車鼓、鑼。盾得感於修車房，而欲添平居所聞於曲，使人津而樂之。

## 參
中央廣播電視總臺

**中央廣播電視總臺**者，中華人民共和國之國營電視司也，中國中央電視臺、中央人民廣播電臺及中國國際廣播電臺所合立也。

## 沿革

中國中央電視臺、中央人民廣播電臺、中國國際廣播電臺、中國國際電視臺者，本四臺也，共爲國家新聞出版廣電總局所隸。然戊戌年正月十一日至十三日，中國共產黨舉會北京，議改黨國之制，旋制方案，曰「合中國中央電視臺、中央人民廣播電臺、中國國際廣播電臺、中國國際電視臺為一，號中央廣播電視總臺」。三月四日，中央廣播電視總臺肇始經營。

分類:中華人民共和國藝文
伊秩靡

**伊秩靡**，烏孫之大昆彌也，翁歸靡之孫，左大將大樂之子。

漢永始元年，小昆彌末振將遣烏日領刺殺雌栗靡。漢中郎將段會宗乃立伊秩靡為大昆彌。既而，末振將伏誅，安犁靡嗣為小昆彌。末振將之弟卑爰疐糾合康居，寇鈔烏孫，兩昆彌皆懼，益親附都護。

哀帝元壽二年，大昆彌伊秩靡與匈奴單于俱入朝，帝以為榮。卑爰疐斬烏日領以降，漢封為歸義侯。後卑爰疐復侵陵兩昆彌，西域都護孫建襲殺之。

分類:烏孫世家
大西洋

**大西洋**者，一稱**西溟**，全世第二大洋也。其覆面約八千二百二十一萬平方公里，間美與歐、非二洲。容水約八千二百四十萬立方公里。均深乃三六四六米，至深處深八四八六米。

## 北大西洋
北大西洋者，大西洋之北於赤道者也。覆面約一六五九六萬方里。

## 南大西洋
南大西洋者，大西洋之南於赤道者也。覆面約一六一零八萬方里。

分類:海洋志
分類:基礎之文
國立聯合大學

**國立聯合大學**，略稱**聯大**，在臺灣苗栗縣。現有校區二，其一曰二坪山校區，址乃苗栗縣苗栗市恭敬里聯大一號；其二曰八甲校區，址乃苗栗縣苗栗市南勢里聯大二號。
網誌

**網誌**，又名**博客**、**部落格**，社群網頁也，用戶以佈所撰之文。

又有微博，類于網誌，唯當百四十字爲限也。
明治 (釋義)

* 明治，日本明治天皇之年號。
* 明治 (大理)，大理國之年號。
* 明治大學，日本之大學。
* 明治控股，日本之株式會社。
* 明治製菓，明治控股傘下之會社。
* 明治乳業，明治控股傘下之會社。
大韓民國紀年

**大韓民國**，其國所以紀元也，肇乎一九四八年八月十五日，歷卌日。夫大韓民國者，以三一運動肇發之年一九一九年為大韓民國元年，一九四八年為大韓民國卅年。是年九月廿五日，大韓民國為檀君紀元所代。

## 兼覽
* 檀君紀元
* 主體紀元
外丙

**外丙**，卜辭作**卜丙**，殷商之帝王也，**子**姓，諱**勝**，成湯之子，大丁之弟也。

湯踐天子位十三年。太子太丁未立而卒，於是乃立太丁之弟外丙。外丙在位三年，居亳。崩，立外丙之弟庸，是為仲壬。

## 宗室
*父：成湯
*弟：仲壬

## 據
*《史記·殷本紀》
分類:商本紀
仲壬

**仲壬**，又作**中壬**、**燕壬**、**工壬**、**其壬**、**南壬**，殷商之帝王也，**子**姓，諱**庸**，成湯之子，外丙之弟也。

外丙在位三年，崩，外丙之弟庸立，是為仲壬。仲壬即位四年，崩。伊尹乃立太丁之子太甲。太甲，成湯嫡長孫也，伊尹放太甲，乃自立四年。

## 宗室
*父：成湯
*兄：外丙

## 據
*《史記·殷本紀》
分類:商本紀
孔光

**孔光**，字**子夏**，曲阜人，前漢末大臣，孔子之十四世孫，太師霸之子。官至大將軍、丞相、太傅、太師。

## 傳
元康元年生。幼隨父徙長安，聰敏好學，通經學，年未二十，舉為議郎。後光祿勳匡衡舉其為方正，入為諫大夫。其性剛，直諫無忌，常逆元帝之意，被貶為小吏，後致仕歸鄉，收徒講學，其弟子多為博士、大夫。成帝立，舉為博士，數巡檢獄，教化風俗，賑災民，後遷為僕射、尚書令、御史大夫。

綏和二年，又遷為大將軍，尋拜丞相，封**博山侯**。哀帝之立，封為千戶。後在朝力主扶正除邪，傅太后怒，使人毀之，罷歸鄉里。及光歸鄉只旬歲間，而朝連易三相，然廷議皆不如光也。

元壽元年，傅太后崩，哀帝複令光入朝，授光祿大夫，尋複拜丞相。其與大司空何武擬限田、奴婢，定逾限者歸官，以解天下之非。然為諸臣所制，不能施行。哀帝崩，平帝立，年方九歲，為太皇太后稱制，政事皆委於大司馬王莽。光恐有不測之事，上疏乞骸骨還鄉。故，以莽之意拜光為太傅，明年拜為太師。後以病致仕。

元始五年四月初一日，光薨，年七十。朝廷令諫大夫持節護喪，公卿百官皆弔唁送葬。諡曰**簡烈**。

## 宗族
### 先祖
十四世祖：孔子

### 祖
孔延年

### 父兄
*父：孔霸
**長子：孔福
**次子：孔捷
**三子：孔喜

### 子
孔放

## 引據
《漢書·卷八十一·匡張孔馬傳第五十一》

分類:漢列傳
沃丁

**沃丁**，又作**羌丁**，商之帝王也，**子**姓，諱**絢**，太甲之子，太庚之兄也。

沃丁時，伊尹卒，大霧三日，沃丁葬以天子禮，資之三年，以報大德。既葬伊尹於亳，咎單遂訓伊尹事，作《沃丁》。立二十九年，或曰十九年，或曰三十年。

## 宗室
*父：太甲
*弟：太庚

## 據
*《史記·殷本紀》

分類:商本紀
彭宣

**彭宣**，字**子佩**，淮陽陽夏人。前漢文臣。

## 傳
### 早年
治《周易》，師事張禹，薦之為博士，又遷為東平太傅。

後禹又以宣為帝師者也，語尤尊信，薦宣經明有威重，可任政事，由此入京為右扶風，遷為廷尉，後以宣為王國人，又乃離京為太原守。

### 二為京官
數年之後，複召入都為大司農、光祿勳、右將軍。哀帝立，遷左將軍。

歲餘，上欲令宣至丁、傅處為爪牙官，因以策告宣曰：「有司數奏言諸侯國人不得宿衛，將軍不宜典兵馬，處大位。朕唯將軍任漢將之重，而子又前取淮陽王女，婚姻不絕，非國之制。使光祿大夫曼賜將軍黃金五十斤、安車駟馬，其上左將軍印綬，以**關內侯**歸家。」

宣罷數歲，諫大夫鮑宣數薦宣。會元壽元年正月朔日蝕，鮑宣複言，帝乃召宣光祿大夫，後遷御史大夫，又轉大司空，封**長平侯**。

### 請退還鄉
時值哀帝崩，新都侯王莽為大司馬，秉政專權。彭宣上言：「三公鼎足承君，一足不任，則覆亂美實。臣資性淺薄，年齒老眊，數伏疾病，昏亂遺忘，願上大司空、長平侯印綬，乞骸骨歸鄉里，俟置溝壑。」王莽白太后，策命宣曰：「惟君視事日寡，功德未效，迫於老眊昏亂，非所以輔國家、綏海內也。使光祿勳豐册詔君，其上大司空印綬，便就國。」莽恨宣求退，故不賜安車駟馬黃金也。

宣於邑居數年，薨，諡曰**頃**。傳爵至子孫，王莽敗，則絕矣。

## 引據
班固《漢書》

分類:漢列傳
太庚

**太庚**，又作**大庚**、**小庚**，殷商之帝王也，**子**姓，諱**辯**，太甲之子，沃丁之弟也。

沃丁崩，太庚立，居亳，在位二十五年，或曰五年，崩，子小甲立。大庚配妣壬，太戊之母也。

## 宗室
*父：太甲
*兄：沃丁
*子：小甲、雍己、太戊

## 據
*《史記·殷本紀》
分類:商本紀
小甲

**小甲**，殷商之帝王也，**子**姓，諱**高**，太甲之孫，太庚之子也。

太庚崩，小甲立，居亳，在位十七年，或曰五十七年，或曰三十六年，崩，弟雍己立。

## 據
*《史記·殷本紀》
分類:商本紀
雍己

**雍己**，又作**呂己**，殷商之帝王也，**子**姓，諱**密**，太甲之孫，太庚之子也。

小甲崩，雍己立，居亳，在位十二年，或曰十三年，崩，弟太戊立。

## 據
*《史記·殷本紀》
分類:商本紀
劉長卿

**劉長卿**，字**文房**，河間人。少居嵩山讀書，後移家來鄱陽最久。開元二十一年徐徵榜及第。至德中，歷監察御史，以檢校祠部員外郎出為轉運使判官，知淮西嶽鄂轉運留後。觀察使吳仲孺誣奏，非罪繫姑蘇獄，久之，貶潘州南巴尉。會有為辯之者，量移睦州司馬。終隨州刺史。長卿清才冠世，頗淩浮俗，性剛，多忤權門，故兩逢遷斥，人悉冤之。詩調雅暢，甚能煉飾。其自賦，傷而不怨，足以發揮風雅。權德輿稱為「五言長城」。長卿嘗謂：「今人稱前有沈、宋、王、杜，後有錢、郎、劉、李。李嘉祐、郎士元何得與余並驅。」每題詩不言姓，但書「長卿」，以天下無不知其名者云。灞陵碧澗有別業。今集詩賦文等傳世。淮南李穆，有清才，長卿之婿也。
## 據
《唐才子傳·劉長卿》
方五斜七

縮圖|方五斜七
**方五斜七**，算法也，源出《孫子算經》。方，形者。有線者，連同方之對角，曰斜。若有一方，其邊長五，則其斜為七。

## 證

方之四隅直角也，故可以勾股定理證之。

使方長一，則勾股各一，自乘相加，得斜開方二。算之，取小數位一，得一點四。

長斜二者，具乘以五，得五七比也。
深度

**深度**者，桌面作業系統也，武漢深之度所作，以蝶變爲基。今其至新者，深度二十也。其應用完備，視窗、安卓之軟體，亦可運行。其桌面環境謂深度桌面環境，有二模式，謂時尚、謂高效。時尚模式者，類乎蘋果作業系統，高效模式者，類乎視窗十。其華美絢麗，他者鮮有所及。

分類:作業系統
許廣平

縮圖|右|許廣平
**許廣平**，筆名**景宋**，廣東番禺人，魯迅之妻。

清光緒二十四年生。廣州首族許拜庭之後。其門人，曾祖許祥光，嘗擊英兵；從祖應鎔號「許青天」，從祖應鏘亦居官，甚清廉；從兄崇智、崇灝、濟及從弟卓皆為名將；從兄崇清則從教也。香港名優許紹雄則為廣平之侄孫。祖應騤為慈禧太后之義子，嘗拜浙江巡撫，居二品之牧，賜於宮中乘馬。父炳枟乃庶出，族人皆不容。

民國六年，學於天津，後從周恩來舉五四運動。十二年，學於魯迅。十六年一月，魯迅至中山大學，廣平為其助教，與魯迅僦居於白雲路；十月，從魯迅至上海。十八年，生子海嬰。

一九四九年，中華人民共和國立，入政務院。一九六八年三月，為四人幫所迫，殁，年七十。有《兩地書》存。

分類:中華人民共和國列傳
仲丁

**仲丁**，又作**中丁**，殷商之帝王也，**子**姓，諱**莊**，太庚之孫，太戊之子也。

太戊崩，仲丁立，自亳遷於囂，或曰敖，即敖倉是也。河亶甲居相。值祖乙遷於邢。仲丁在位十一年，或曰十三年，或曰九年，崩，弟外壬立。

## 據
*《史記·殷本紀》
分類:商本紀
戴卓爾夫人

縮圖|右|戴卓爾夫人
**戴卓爾**夫人，名**瑪格麗特**，本姓**羅伯茨**。英國女首相，其在位最久，凡十一年。屬右派，以嘗反共產主義，為蘇聯人號其曰「**鐵娘子**」。以封女爵，故又稱**戴卓爾女爵**。其理念為「戴卓爾主義」，梅傑、布萊爾內閣皆從之。

## 傳
一九二五年生於英格蘭林肯郡格蘭瑟姆也。卒業於牛津。一九七〇年，入希斯內閣，拜教育及科學大臣。一九七九年，為首相，組閣凡三届，次於威爾遜。在位之最久，乃自利物浦伯以來在位最久之首相。一九九〇年，為同黨之赫爾塞廷所敗，遂辭相。後財政大臣梅傑繼為首相。十一月二十八日，去職。二〇一三年，夫人薨，年八十七。葬切爾西太醫院墓區、故夫丹尼斯墓側。

戴卓爾夫人嘗入訪中華人民共和國。一九八四年，與趙紫陽簽《中英聯合聲明》於北京。遂定香港予中華人民共和國之論也。

## 宗族
### 父母
*父：阿爾弗瑞德，經理雜貨，亦好政務
*母：派翠絲，母姓為史蒂芬遜
**女：莫里埃爾

### 丈夫子女
*夫：丹尼斯爵士，二〇〇三年六月薨。夫婦凡五十二年，有子女二，為雙生
**子：馬克爵士
**女：卡蘿兒閣下

分類:溫莎列傳
外壬

**外壬**，又作**卜壬**，殷商之帝王也，**子**姓，諱**發**，太庚之孫，太戊之子也。

仲丁崩，外壬立，外壬居囂，或曰敖，即敖倉是也。外壬在位五年，或曰十五年，或曰十年，崩，弟河亶甲立。

## 據
*《史記·殷本紀》

分類:商本紀
奧黛麗

縮圖|右|奧黛麗
**奧黛麗**，**赫本**氏，比利時布魯塞爾人也，一九二九年五月四日生於布魯塞爾。英國女優，善舞臺劇，晚年好慈善，入聯合國。一九九三年卒於瑞士，年六十三。今存《羅馬假日》、《蒂凡尼之早餐》、《窈窕淑女》等電影，出演《羅馬假日》之公主安妮。

分類:優伶
分類:溫莎列傳
分類:比利時列傳